ועדת הפנים ואיכות הסביבה, כנסת 16, פרוטוקול מספר 287, 2004-09-13 10:00

יורי שטרן: בוקר טוב.

יורי שטרן: אנחנו מודים מאוד לרבנים הראשיים על כך שהסכימו לקבל אותנו, ולקיים את ישיבת ועדת הפנים של הכנסת במשכנם.

יורי שטרן: הדיון היום הוא בהצעת חוק הרבנות הראשית לישראל, ובהצעת חוק הרבנות הראשית לישראל ורבני ערים.

יורי שטרן: המציעים יושבים כאן – חבר הכנסת אופיר פינס-פז וחבר הכנסת הרב מיכאל מלכיאור.

יורי שטרן: הגענו למסקנה, לפיה בדיונים שקיימנו חסרות לנו הדעות שלכם וההתייחסויות שלכם.

יורי שטרן: היינו רוצים לשמוע את הראייה שלכם לגבי הרפורמה המוצעת במערכת.

יורי שטרן: למעשה, אם אני לוקח את שני החוקים כמכלול, מדובר בשלושה מישורים בהם מוצע השינוי: (א) תפקיד הרב הראשי האחיד והאחיד, במקום רב אשכנזי ורב ספרדי; (ב) שינוי דומה במערכת המוניציפלית – רב אחד שיכהן כרב ראשי של העיר; (ג) הפרדה בין תפקידו של הרב הראשי לבין תפקיד נשיא בית הדין הרבני.

יורי שטרן: אנחנו מבקשים לשמוע את דעתכם לגבי שלושת הנושאים הללו.

יורי שטרן: אם הוועדה תגיע לסיכום כלשהו, הוא לא חייב לכלול את כל שלושת המרכיבים הללו.

יורי שטרן: ייתכן שנקדם אך ורק שינוי במסגרת הרבנות הראשית.

יורי שטרן: אנחנו טרם גיבשנו את עמדת הוועדה – גם מבחינת תחולת החוק הסופי – לגבי השאלה אם כל שלושת השינויים ייכללו בתוכו.

יורי שטרן: לפני שנעביר את זכות הדיבור לכבודכם, אני מציע ששני מציעי החוקים יציגו בקצרה את הנקודות העומדות ביסוד ההצעות שלהם, ואת התוצאה הרצויה של החקיקה, מבחינתם.

אופיר פינס-פז: תודה, אדוני היושב ראש.

אופיר פינס-פז: גם אני רוצה להודות לרבנים הראשיים לישראל על כך שניאותו לארח אותנו במשכנם.

אופיר פינס-פז: זוהי הזדמנות לאחל שנה טובה, חתימה טובה וחג שמח.

אופיר פינס-פז: הצעת החוק שלי – איחדנו אותן לאחר מכן – נובעת מתחושה שמלווה אותי כבר שנים ארוכות: מוסד הרבנות הראשית צריך לשדר אחדות לעם ישראל.

אופיר פינס-פז: נדמה לי שבמציאות הישראלית, ואני בטוח שאתם ערים לה, לא כל כך מובן לכלל הציבור מדוע אנחנו זקוקים לרב ספרדי ולרב אשכנזי.

אופיר פינס-פז: אתם יודעים שאנחנו, הציונות המודרנית, עושה מאמץ גדול מאוד להתגבר על הקושי הזה.

אופיר פינס-פז: אומנם בזמנו, לאחר הגלות, אנשים אכן נפוצו לכל קצוות עולם, ופיתחו קהילות אשכנזיות, ספרדיות, תימניות וכדומה.

אופיר פינס-פז: אבל אנחנו ברוך השם בארצנו, ובארצנו אנחנו רוצים לראות את כולם ביחד.

אופיר פינס-פז: זה לא אומר שכל אחד צריך לוותר על הייחודיות, המורשת והמסורת שלו.

אופיר פינס-פז: חס וחלילה – בשום פנים ואופן לא.

אופיר פינס-פז: אבל אחרי 2,000 שנות גלות, אפשר גם לייצר רבנות אחת ורב ראשי אחד לישראל.

אופיר פינס-פז: נדמה לי שלהשקפה הזאת שותפים לא רק אנשים שאינם סמוכים לשולחנה של הרבנות הראשית בחיי היומיום כמוני, אלא גם אנשים דתיים שומרי מצוות, שחושבים באותה גישה בדיוק.

אופיר פינס-פז: לא אוכל לשכוח, למשל, את כבוד הרב הראשי לישראל הקודם, הראשון לציון הרב בקשי דורון, שמחזיק בעמדה הזאת באופן גלוי.

אופיר פינס-פז: הוא בוודאי לא זומם מזימות ולא חורש דברים רעים כנגד מעמדה של הרבנות.

אופיר פינס-פז: להיפך – הוא הגיע למסקנות הללו מתוך ניסיונו, תוך כדי תקופת כהונתו.

אופיר פינס-פז: לא מדובר רק בו – רבים אחרים סבורים כך.

אופיר פינס-פז: אני סברתי שזה נכון.

אופיר פינס-פז: בשלב מסויים, גם הממשלה סברה שזה נכון – כולל סיעת המפד"ל שיושבת בממשלה.

אופיר פינס-פז: באיזשהו שלב החליטו להקפיא תהליכים, והקימו איזושהי ועדה בראשותו של שר החוץ דווקא.

אופיר פינס-פז: למיטב ידיעתי, הוויכוח היחיד בתוך הממשלה – והצלבתי זאת עם שר החוץ ועם שר המשפטים – הוא לא העיקרון שהצגתי.

אופיר פינס-פז: הרב מלכיאור יציג שורה של עקרונות, אבל לא מדובר בעיקרון אותו הצגתי.

אופיר פינס-פז: הוויכוח הוא סביב השאלה מתי הוא יחול; האם הוא יחול בתוך שלוש שנים או חמש שנים.

אופיר פינס-פז: הטענה שלהם היתה – וזו הטענה שלהם, ולא שלי; אני לא מייצג את הממשלה – שכבודכם ידעתם מראש שהכהונה שלכם עלולה להתקצר.

יורי שטרן: אילן, יש לך מצלמה?

יורי שטרן: אני יושב בפעם הראשונה בין שני הרבנים הראשיים.

יורי שטרן: תצלום חיי.

אילן מרסיאנו: זאת תמונה חבל על הזמן.

משה גפני: עודד, אין מצלמה ברבנות?

משה גפני: כסף אני יודע שאין לכם, אבל מצלמה?

עודד וינר: ברבנות הכל רוחני.

משה גפני: אז תעשה תמונה רוחנית.

אופיר פינס-פז: אבקש לסיים.

אופיר פינס-פז: זה לא סוד – ואמרתי זאת בוועדה; אני לא אומר זאת רק בפניכם – אני לא מתעקש על כך שהתקופה תקוצר בתקופה הנוכחית משתי סיבות: (א) אני רואה בעניין הזה עניין עקרוני; (ב) ברוך השם הייתי גם שותף לבחירת שני הרבנים הראשיים, אז אני בוודאי לא רוצה לראות את פרי עמלי מתקצר.

אופיר פינס-פז: עם זאת, ברמה העקרונית אני חושב שהחקיקה הזאת נכונה, ואני חושב שיותר נכון להחיל אותה להבא.

אופיר פינס-פז: כפי שבכנסת ישנם דברים שאנחנו עושים לכנסת הבאה, כמו חוק בחירה ישירה.

אופיר פינס-פז: כשאתה משנה סדרי עולם – אפילו פרלמנטרים – אתה עושה זאת מעתה ואילך, ולא על המערכת הנוכחית.

אופיר פינס-פז: זה גם מה שהצענו.

אופיר פינס-פז: אגב, הממשלה החמירה הרבה יותר מאיתנו.

אופיר פינס-פז: לסיכום הדברים: ברמה העקרונית, נדמה לי שמדובר בצעד שהגיע זמנו.

אופיר פינס-פז: זהו צעד בשל, ויש לו הסכמה רחבה מאוד בציבוריות הישראלית.

אופיר פינס-פז: אני חושב שאם נדע לחוקק אותו בשיתוף פעולה ובצורה הנכונה – וזו הסיבה לכך שהגענו היום – זה יתרום גם לרבנות הראשית וגם לקירוב לבבות.

אופיר פינס-פז: בנוסף, צעד כזה ישפר את תדמיתה והתנהלותה של המערכת, יסייע לחיסכון ולדברים רבים נוספים.

אופיר פינס-פז: לפיכך, אני מחזיק בעמדה הזאת, ואני רוצה לקדם את הצעת החוק הזאת.

אופיר פינס-פז: אני שמח על כך שיושב ראש הוועדה פועל כדי שנגיע להבנות ולהסכמות לכל הפחות בענין הזה, ובסופו של דבר גם להכרעות.

יורי שטרן: תודה.

יורי שטרן: אוסיף שהוועדה לא דנה זמן ממושך למדיי בחוק, למרות שמקובל שחוקים עולים לדיון פחות-או-יותר בהתאם לתאריך הגשתם והעברתם בקריאה טרומית, זאת משום שהמתנתי לאיזושהי עמדה ממשלתית.

יורי שטרן: במזכירות הממשלה ביקשנו מאיתנו להמתין "עד ש...", ואותו "עד ש..." עדיין לא קרה.

יורי שטרן: בעקבות פניותיהם של החברים, החלטתי בסופו של דבר להתחיל לקדם את החקיקה הזאת.

אופיר פינס-פז: אגב, זהו החוק הכי ותיק בכנסת שעבר בקריאה טרומית.

יורי שטרן: תודה.

יורי שטרן: חבר הכנסת הרב מיכאל מלכיאור, בבקשה.

מיכאל מלכיאור: מבחינתנו, ההצעה הזאת היא הצעה שאנחנו מציעים אותה כבר הרבה שנים.

מיכאל מלכיאור: הצעה זאת כלולה באמנה שעשו בזמנו רבני מימ"ד עם אנשים בכירים מאוד בחברה הישראלית.

מיכאל מלכיאור: מבחינה עקרונית לגמרי, המנותקת כמובן מהמצב הנוכחי וודאי מהרבנים המכהנים היום, אנחנו סבורים שאי אפשר לקבל היום במדינת ישראל מציאות שבה אי אפשר לאחד את הרבנות.

מיכאל מלכיאור: יש ברוך השם הרבה מאוד נישואי תערובת של אשכנזים וספרדים.

מיכאל מלכיאור: בנוסף, היום יש גדולי ישראל לא לאשכנזים או לספרדים, ואנשים פונים אליהם.

מיכאל מלכיאור: כרב, הייתי פונה בעצמי בשאלות מוסיימות לרבנים ספרדיים גדולים וחשובים, ומקבל תשובות.

מיכאל מלכיאור: לפעמים גם לרבנים אשכנזיים – הכל לגופו של ענין ובהתאם לתחומי התמחות ומומחיות.

מיכאל מלכיאור: היום זה יהיה מסר חשוב מאוד לעם ישראל.

מיכאל מלכיאור: לפעמים מעלים את העניין הדתי החריף גם במערכת הפוליטית כטיעון להפריד בין יהודי ויהודי.

מיכאל מלכיאור: עקרונית, אנחנו נילחם מאוד למען הצעד הזה – גם בעיריות וגם ברבנים הראשיים.

מיכאל מלכיאור: מעבר לכך, בעקבות הרבה מאוד שיחות עם הרבנים הקודמים – ובעקבות העומס שייפול כמובן על הרב הראשי – הגענו למסקנה שחשוב להפריד בין שני התפקידים: נשיא בית הדין, שצריך להיות עסוק כל כולו בתפקיד הזה.

מיכאל מלכיאור: מדובר בלא ספק בתפקיד במשרה מלאה, ולא כפי שלמדתי מהרבנים הקודמים – יכול להיות שזה קצת אחרת היום – שאמרו שבקושי היו להם כמה שעות מדי שבועיים לעסוק בבית הדין.

מיכאל מלכיאור: אין ספק שמדובר בתפקיד שאיננו נופל מתפקידו של נשיא בית המשפט העליון, שהוא בוודאי תפקיד במשרה מלאה, ויותר מכך.

מיכאל מלכיאור: לכן, ראוי באמת שיהיה תפקיד כזה.

מיכאל מלכיאור: צריך לדון כיצד בדיוק ייבחר הנשיא, אבל אלו הם כישורים אחרים מאלו שאנחנו מצפים היום ממי שיכהן כרב הראשי וכראש מועצת הרבנות הראשית.

מיכאל מלכיאור: זהו תפקיד שונה מאוד במהות, לגופו של ענין.

מיכאל מלכיאור: שמחתי על כך שהגענו על הסכמה עם הרב גפני ועם חברי כנסת אחרים בוועדה--

משה גפני: מה היתה ההסכמה?

מיכאל מלכיאור: הסכמה על כך שזה לא יחול על הקדנציה הנוכחית.

אופיר פינס-פז: רק בתנאי שתהיה הסכמה כוללת.

מיכאל מלכיאור: כן.

מיכאל מלכיאור: הדבר הוא עקרוני לגמרי, ואני חושב שהגיע הזמן להעביר זאת.

מיכאל מלכיאור: הצענו זאת בכנסת הקודמת – שנה לפני הבחירות – ואמרו שזה קרוב לבחירות, ולכן יש לדחות זאת.

יורי שטרן: עכשיו זה שוב קרוב לבחירות.

מיכאל מלכיאור: מדובר על הבחירות לרבנות.

מיכאל מלכיאור: עכשיו אומרים שזה רחוק מהבחירות, ולכן אפשר לחכות.

מיכאל מלכיאור: אם כן, אנחנו רוצים לקדם את הצעת החוק הזאת.

מיכאל מלכיאור: חשוב לנו מאוד לשמוע את דעתם של הרבנים הראשיים, ולהתחשב בדעתם.

מיכאל מלכיאור: עם זאת, אנחנו נעשה הכל כדי שסוף סוף תהיה אחדות רבה יותר.

מיכאל מלכיאור: אני חושב שזהו גם דבר ראוי ומסר נכון לקראת השנה החדשה.

מיכאל מלכיאור: לפיכך, אני שמח מאוד על כך שהרבנים מצאו זמן לכך היום – בתקופה שהיא עמוסה בוודאי.

יורי שטרן: תודה רבה.

יורי שטרן: חברי הכנסת, נמשיך אם כן להתייחס לחקיקה לפני שנשמע את הרבנים הראשיים.

יורי שטרן: חבר הכנסת גפני, בבקשה.

משה גפני: אדוני היושב ראש, כבוד הרבנים הראשיים.

משה גפני: ראשית, אני שמח על הישיבה הזאת, ואני שמח על היוזמה שלך, אדוני היושב ראש, לפיה לא נתקדם עם החקיקה בטרם נשב עם הרבנים הראשיים במשכנם.

משה גפני: אני מברך את הרבנים הראשיים על כך שהם מצאו את הזמן לקיים את הישיבה.

יורי שטרן: חבר הכנסת גפני, האם היו ישיבות כאלה?

משה גפני: כן – גם בוועדת הפנים וגם בוועדות אחרות.

עודד וינר: שתי ישיבות: ועדת העליה וועדת הפנים.

משה גפני: זה מאוד חשוב ומאוד מכובד – במיוחד אם תהיה לך עכשיו תמונה כזאת.

אופיר פינס-פז: אתה יכול לפרוש בשיא.

יורי שטרן: תודה, חבר הכנסת פינס.

משה גפני: מלבד זאת, זה חוסך לנו ביקור מיוחד אצל הרבנים הראשיים כדי לאחל להם שנה טובה – אנחנו יכולים לעשות זאת בהזדמנות הזאת.

משה גפני: ברשותכם, אני מבקש להתייחס לשני החוקים.

משה גפני: ראשית, אני רוצה לרענן את זכרוננו – מכיוון שהרב מלכיאור העלה את הענין הזה – ולספר מה היה, ואיך קרה שהחוק הזה נדחה.

משה גפני: אולי זה לא נוגע כל כך לרבנים הראשיים, אבל חשוב שאנחנו, כמחוקקים וכאנשים שעוסקים בפוליטיקה, נדע ונזכור זאת.

משה גפני: בטרם התקיימו הבחירות לרבנות הראשית, היתה הצעה להאריך את מועד כהונתם של הרבנים הקודמים לשנה נוספת כדי שתימצא הדרך לחוקק את החוק הזה.

משה גפני: הרצון היה לדחות זאת, כדי שלא יגידו שעומדים לבחור רבנים ראשיים, ומכינים עבורם את החוק.

משה גפני: נכון אמר חבר הכנסת פינס: בכנסת לא מקובל לבצע חקיקה פרסונלית.

משה גפני: הסכמנו כולנו לדחות את מועד הבחירות לרבנים הראשיים על מנת לאפשר תהליך של חקיקה – לא חשוב מה.

משה גפני: נדון לגופו של ענין, ושנה שלימה היא פרק זמן מספיק די הצורך.

משה גפני: היתה מפלגה שאצה לה הדרך, והיא מנעה את כל העניין הזה כיוון שהיא היתה בטוחה שהמועמד שלה ייבחר לרב ראשי.

משה גפני: לכן היא לא רצתה לדחות את הבחירות, ורצתה שייבחרו שני רבנים ראשיים.

משה גפני: היא חשבה שמי שייבחרו יהיו המועמדים שלה – לכל הפחות מועמד אחד שלה.

משה גפני: מה לעשות, הקדוש-ברוך-הוא מנהל את העולם, ולא אף מפלגה, ונבחרו רבנים ראשיים אחרים.

יורי שטרן: אתה חושב שקדוש-ברוך-הוא באמת מתערב בזה?

משה גפני: אין אדם נוקף אצבעו מלמטה אלא אם כן מכריזים על כך מלמעלה – כך אומרים חז"ל.

משה גפני: שהמפד"ל הצביעה כפי שהקדוש-ברוך-הוא קבע לה.

משה גפני: הקדוש-ברוך-הוא גם קבע שהם ייכשלו.

משה גפני: אבל זה לא הנושא.

מיכאל מלכיאור: הסתרת פנים עד הסוף.

משה גפני: ראש הממשלה קבע בזמנו שתהיינה בחירות, ולא דוחים.

משה גפני: בנוסף, שר המשפטים אמר אז שהוא שלח מכתב לכל המועמדים לרבנות – מה שהתברר כלא נכון; הרבנים לא קיבלו זאת.

משה גפני: יועץ משפטי – הכל טוב ויפה.

משה גפני: כיוון שהייתי מעורב קצת בעניין הזה, אני אומר לכם שהכל סיפורי מעשיות.

משה גפני: היה תהליך מאוד פוליטי וברור, ולשמחתנו המערכת הפוליטית כשלה, והרבנות ניצחה.

משה גפני: עברנו את התהליך הזה, וכעת החוק לפנינו.

משה גפני: קשה לי מאוד להתייחס לחוק לגופו של עניין, ואסביר: אני אומר את זה פוליטית לחלוטין, אבל אני גם מסתמך על דברי הגמרא.

משה גפני: תחילה, פוליטית: אתם שני חברי מפלגת העבודה--

אופיר פינס-פז: לא – יש סיעת העבודה.

מיכאל מלכיאור: יש האשמות שאי אפשר לעבור עליהן לסדר היום.

מיכאל מלכיאור: מלבד זאת, זו סיעת העבודה-מימד.

אופיר פינס-פז: סיעת העבודה-מימד-עם אחד.

משה גפני: היה נשמע שמשהו לא מוצא חן בעיניכם.

משה גפני: אתם חברי סיעה אחת, שהיא סיעה באופוזיציה.

משה גפני: גם אנחנו באופוזיציה, ואני רוצה לומר לכם פוליטית--

אופיר פינס-פז: אתה בטוח שאתה באופוזיציה?

משה גפני: אני בטוח שאני באופוזיציה; אני לא בטוח לגביכם.

יורי שטרן: כבוד הרבנים, אתם מקבלים תמונה--

משה גפני: הם מכירים – הרבנים הם אנשים חכמים.

משה גפני: על כך פנים, העיתוי לדעתי לא נכון, ולא משום שזה לפני הבחירות או אחרי הבחירות.

משה גפני: אתם יודעים שיש היום בממשלה מגמה – ואני לא יודע כמה זמן זה יארך – של סיעת שינוי, שהיא יריבה שלכם.

משה גפני: היא לא יריבה שלנו; אנחנו מזמן השלמנו עם העובדה שהם עומדים להיעלם.

משה גפני: אתם עדיין חיים באשליה שהם ימשיכו להתקיים ויקחו לכם קולות.

משה גפני: שינוי יקחו את הענין הזה, ולהם יש מגמות אחרות מהמגמות שלכם, הרב מלכיאור.

משה גפני: להם יש מגמות של חיסול הרבנות, וזאת איננה המגמה שלכם.

משה גפני: הם יבואו ויגידו: הנה, הצלחנו – עכשיו יש רק רב אחד.

מיכאל מלכיאור: זה לא באג'נדה שלהם.

משה גפני: זה באג'נדה שלהם.

משה גפני: כל דבר שהוא פגיעה בדת נמצא באג'נדה שלהם.

הרב הראשי לישראל, הראשון לציון הרב שלמה עמר: אני רוצה להשלים: כשנבחרתי כרב יחיד בתל אביב, התגובה למחרת של שר המשפטים טומי לפיד – שהיה אז חבר כנסת – היתה: יישר כח לרון חולדאי על כך שבחר לנו רב אחד.

הרב הראשי לישראל, הראשון לציון הרב שלמה עמר: אבל עדיין הוא מפגר הרבה, כי צריך לחסל גם את הרב האחד.

הרב הראשי לישראל, הראשון לציון הרב שלמה עמר: אני רק משלים את דבריו של חבר הכנסת גפני.

הרב הראשי לישראל, הראשון לציון הרב שלמה עמר: זה התפרסם בידיעות או במעריב.

משה גפני: אני מציע שנצנן לרגע את ההתלהבות.

משה גפני: בפועל, ברוב המקומות היום נבחר רב אחד בבחירות לרבני ערים ולרבני יישובים.

משה גפני: זהו המצב בפועל גם בלא שינוי החקיקה.

משה גפני: אם כן, לא עומד לקרות כאן שום דבר.

משה גפני: נניח שהחוק הזה עבר את הקריאה השלישית – מה שאני עוד לא רואה עדיין – אנחנו לא חוסכים שום דבר.

משה גפני: מדוע?

מיכאל מלכיאור: לא רוצים לחסוך.

משה גפני: אני מציע לחשוב לרגע על המהפיכה – האם כדאי לתת לשינוי את ההישג הזה.

משה גפני: הם יוכלו לטעון לו תקשורתית.

משה גפני: יהיה רב ראשי אחד, ויהיה נשיא בית הדין הגדול אחד.

משה גפני: אם כן, מבחינת התפקידים הקיימים היום – זה מה שקיים.

מיכאל מלכיאור: אבל זה לא חייב להיות ספרדי ואשכנזי.

משה גפני: אבל זה יהיה ספרדי ואשכנזי, מכיוון שכל אחד יעשה את זה.

משה גפני: בכל אופן, ירצו לתת לעדה הספרדית וירצו לתת לעדה האשכנזית.

משה גפני: הרב מלכיאור, אנחנו לא בדנמרק; אנחנו חיים במדינת ישראל.

משה גפני: למה מתנגדים לפואד במפלגת העבודה?

משה גפני: הסיסמאות הללו של ספרדים ואשכנזים – הכל יפה.

משה גפני: איך אמרת, חבר הכנסת פינס?

משה גפני: בציונות המודרנית.

אופיר פינס-פז: אתה לא מתבייש?

אופיר פינס-פז: הרי אצלכם כף רגל של ספרדי אפילו לא דורכת.

משה גפני: אני לא מתבייש.

משה גפני: אם הייתי מתבייש לא הייתי בכנסת.

משה גפני: לכן אני מקבל את הדברים שחבר הכנסת פינס אומר: בציונות המודרנית, כאשר יהיה חוק כזה, סביר להניח – הרי זה לא יהיה כתוב בחוק – שיהיה רב ראשי מעדה אחת, ויהיה נשיא בית הדין הגדול מעדה אחרת.

יורי שטרן: אולי יהיה תימני.

משה גפני: אולי – לא אמרתי שלא.

משה גפני: אבל מבחינת חיסכון, אנחנו לא חוסכים כאן שום דבר.

משה גפני: פוליטית, אתם עושים טעות, לדעתי.

משה גפני: כי יודע חבר הכנסת פינס יותר מאחרים – הוא הלך לבדוק זאת יחד אתי – שסגרו את משרד הדתות.

משה גפני: הדבר היחיד שבו שינוי מתפארת הוא סגירת משרד הדתות.

משה גפני: לא יצא מזה שום דבר.

משה גפני: האמינו לי, לא רק שלא חסכו כסף, היה צריך להוסיף עכשיו תקנים.

משה גפני: אם כן, יש מציאות שבה מתפארים כל הזמן בסגירת משרד הדתות למרות שאין לצעד הזה שום משמעות.

משה גפני: מתפארים בכך בכל מקרה.

משה גפני: השאלה היא אם אנחנו צריכים לשחק לידיים שלהם.

משה גפני: אני מבקש לסיים בדברי הגמרא.

משה גפני: הגמרא אומרת שבשעת השמד נלחמים על צבע שרוכי הנעליים.

משה גפני: גם אם הייתי מסכים שצריך להיות רב ראשי אחד ונשיא בית הדין הגדול אחד, ושצריך להפריד בין התפקידים; גם אם הייתי סבור שיתכן כי החקיקה ראויה – הייתי מתנגד לחוק הזה בתקופה הזאת.

משה גפני: מדוע?

משה גפני: מכיוון שמדינת ישראל נמצאת היום בתקופה של מלחמת תרבות במלוא מובן המילה – מצב אותו הגמרא מכנה מלחמת שמד.

משה גפני: יש מפלגה מרכזית בממשלה ובקואליציה, שאומרת בפה מלא: אני רוצה שמדינת ישראל תהיה מדינה שאיננה מדינה יהודית.

משה גפני: אגב, שאלתי את השר פורז בעימות טלוויזיוני: אני מקבל את כל מה שאתה אומר.

משה גפני: אבל תגיד לי במה מדינת ישראל היא מדינה יהודית?

משה גפני: אתה אומר שחמץ לא.

משה גפני: כשרות – לא.

משה גפני: נישואים אזרחיים – לא.

משה גפני: במה אנחנו מדינה יהודית?

מיכאל מלכיאור: על הלנת שכר.

משה גפני: גם לא על הלנת שכר.

משה גפני: על שום דבר.

משה גפני: גם על ציווי התורה "לא תלין פעולת שכיר אתך עד בוקר" – דברים שהשופטת אמרה – הם דוחים.

משה גפני: בשעת העימות זה לא היה, ולכן לא ציינתי זאת.

משה גפני: לא ידעתי לאן הם יגיעו.

משה גפני: לא ידעתי שהוא יגיד שצריך לחוקק חוק נגד ציווי התורה.

משה גפני: את זה לא ידעתי.

משה גפני: אתה יודע, חבר הכנסת פינס, אם דוד אזולאי או אני היינו מציעים את חוק עוקף בג"ץ, היית מחסל אותנו.

משה גפני: חוק עוקף בג"ץ?

משה גפני: כאן אתה שותק.

מיכאל מלכיאור: הוא לא בדיוק שותק.

משה גפני: אבל לא כפי שהוא עושה לנו.

משה גפני: לאחר ששאלתי את פורז, הוא חשב כמה דקות.

משה גפני: הוא לא ידע מה לענות, בסופו של דבר הוא אמר לי: מדינה יהודית היא מדינה שמדברים בה עברית.

משה גפני: האמת היא שלא כל כך הבנתי, כיוון שחבר הסיעה שלו רוני בריזון אומר שאני לא יהודי כי אני לא מבין אידיש.

משה גפני: על כל פנים, התקופה הזאת היא תקופה שאיננה ראויה, כיוון שהמשמעות של העניין הוא כדברי הגמרא:

משה גפני: בשעת השמד נלחמים על הערקתא דמסאני – אפילו דברים שיכולים לקיים לגביהם דיון לגופו של ענין, ואפשר להגיע למסקנות משותפות, העיתוי הזה הוא רע.

משה גפני: הוא יכול להיות אקטואלי לאחר ששינוי תצא מהקואליציה.

משה גפני: אם ניכנס יחד לקואליציה – אם תהיה קואליציה כזאת – אם נלך לבחירות או אם יחול שינוי אחר, אני חושב שאז יהיה העיתוי המתאים.

יורי שטרן: תודה רבה.

יורי שטרן: חבר הכנסת דוד אזולאי, בבקשה.

דוד אזולאי: אני חושב שאקצר בדבריי, כיוון שחלק מהדברים נאמרו.

דוד אזולאי: אחת הבעיות היא כפי שציין ידידי הרב גפני: חוסר אמון בממשלה הנוכחית.

דוד אזולאי: לפחות מבחינתנו, הציבור הדתי, מדובר בחוסר אמון מוחלט.

דוד אזולאי: כל מה שהממשלה הזאת עושה בכל הקשור לדת נתקל בחשדנות של הציבור הרחב במדינת ישראל.

דוד אזולאי: לכן אני חושב שהעיתוי הוא שלא לעשות את זה כרגע.

דוד אזולאי: העובדה שמטרידה אותי יותר היא שנלך בשיטת הסלאמי.

דוד אזולאי: היום זה רב ראשי אחד, ואחר כך יבואו ויגידו: לשם מה צריך שני רבנים?

דוד אזולאי: בנוסף, יש איזושהי טעות במושגים.

דוד אזולאי: מדובר ברב אשכנזי ורב אשכנזי, וזה לא נכון.

דוד אזולאי: אני מניח שהראשון לציון ירחיב על כך בוודאי.

דוד אזולאי: יש את הראשון לציון, ויש את הרב הראשי.

דוד אזולאי: אלו הם שני הדברים.

דוד אזולאי: מעולם לא היו כאן שני רבנים.

דוד אזולאי: את מה שנוצר בשלב מאוחר יותר, כשהכניסו בגוף הבוחר כדי שיהיה שיוויון בין הבוחרים הספרדים לאשכנזים, יכול להיות שצריך לתקן.

דוד אזולאי: אבל לא מדובר כאן בשני רבנים, אחד ספרדי ואחד אשכנזי.

דוד אזולאי: בכל אופן, אני מציע שתסתכלו מה קורה אצל רבני ערים היום – השיטה עובדת.

דוד אזולאי: בהרבה רשויות מקומיות מכהן היום רב אחד בלבד.

דוד אזולאי: במקום שבו אין רב, אף אחד לא ממהר לבחור רב.

מיכאל מלכיאור: זה נקרא שהשיטה עובדת?

דוד אזולאי: לא – זה מה שאני רוצה לומר: החשש שלי הוא שברגע שנלך על שיטה שבה בוחרים רב ראשי אחד בלבד, אל תתפלא שלאף אחד לא אכפת, ויבואו אחרים – אולי לא אתה, הרב מלכיאור – ויגידו שצריך רב אחד בלבד.

דוד אזולאי: אחר כך הם יגידו: בעצם, לשם מה צריך רב?

דוד אזולאי: הוא יכול להיות נשיא בית הדין הגדול.

דוד אזולאי: אני חושב שזה לא הזמן ולא המקום.

דוד אזולאי: אני חושב שגם הציבור עצמו לא בשל למהלך הזה של בחירת רב ראשי אחד.

דוד אזולאי: ברוך השם, שני הרבנים מכהנים בהרמוניה, ועושים למען כלל ישראל.

דוד אזולאי: זה לא המקום ולא הזמן לקדם את החקיקה.

דוד אזולאי: ידידי חבר הכנסת אופיר פינס, נכון שאחת ההצעות שהעלית אומרת למעשה: בואו לא נתחיל בכך עכשיו, אלא נדחה זאת לתקופה שלאחר הקדנציה של הרבנים הנוכחיים.

דוד אזולאי: אבל אני חושב שגם אחרי הרבנים הנוכחיים תמיד תבוא הדרישה – לשם מה צריך רב נוסף.

דוד אזולאי: כשיש לך מפלגה כמו שינוי, אל תתפלא שגם זה יבוא.

יורי שטרן: לא הבנתי אותך: מה זאת אומרת – רב אחד נוסף?

יורי שטרן: מדובר על כך שיהיה רב אחד.

דוד אזולאי: אחר כך, עם שינוי החוק, הוא יגיד שהוא לא צריך רב נוסף – לשם מה?

דוד אזולאי: יחפשו היכן אפשר לקצץ בתקציבים, ותמיד זורקים את הטלית והתפילין כשהאניה טובעת.

יורי שטרן: תודה.

יורי שטרן: נציג לשכת עורכי הדין עו"ד פרימר, בבקשה.

דב פרימר: הייתי רוצה לנגוע בנושא מהזווית של לשכת עורכי הדין.

דב פרימר: מבחינתנו, התארים פחות חשובים.

דב פרימר: הנושא המרכזי איננו התארים – אם יש רב ראשי, שני רבנים ראשיים, ראשון לציון.

דב פרימר: זה לא מה שחשוב, אלא התפקידים: איך מחלקים את התפקידים ואת נושאי האחריות.

דב פרימר: תפקוד בתי הדין הרבניים הוא נושא שאיננו סובל דיחוי.

דוד אזולאי: איך זה שייך לדיון?

דוד אזולאי: אם יהיה רב ראשי אחד, הבעיה תיפתר?

יורי שטרן: אולי הוא מתייחס להפרדה בין שני התפקידים – נשיא בית הדין והרב הראשי.

דב פרימר: בדיוק.

דב פרימר: וזה בדיוק מה שהרב מלכיאור אמר.

דב פרימר: הרעיון הוא לא לחסל את שני התפקידים, כפי שהרב גפני אמר בצדק, אלא לחלק את התפקוד ואת האחריות.

דב פרימר: אחד יתפקד בתפקידים המסורתיים של "רב ראשי", והשני יתפקד בתפקידים המסורתיים של "נשיא בית הדין הרבני".

משה גפני: לא אמרתי את זה; זה מופיע בהצעת החוק.

משה גפני: אני התייחסתי להצעת החוק.

יורי שטרן: אבל למה במרכאות?

יורי שטרן: אם מדובר בנשיא בית הדין--

דב פרימר: אמרתי: התפקידים המסורתיים.

דב פרימר: אני מבקש לברך את הרבנים הראשיים על כך שאכן בקדנציה הזאת אנחנו רואים שהרבנים הראשיים לקחו על עצמם להתייחס לתפקודם של בתי הדין הרבניים ברצינות, וכבר נקטו יוזמות.

דב פרימר: אבל כולנו יודעים שתפקידו של רב ראשי הוא תפקיד חשוב וכבד, הכרוך בעומס רב.

דב פרימר: עם כל הרצון הטוב, לא ייתכן שהרבנים הראשיים יופיעו כל אחד פעם בשבוע בדיונים ובה בעת יוכלו לפקח על כל המערכת.

דב פרימר: גם לתפקד כרב ראשי, גם לנסוע לחו"ל, גם להתכונן לתיקים ולתת פסקי דין, וגם לפקח על המערכת?

דב פרימר: זה בלתי אפשרי.

דוד אזולאי: מעניין איך נשיא בית המשפט העליון עומד בכל העומס הזה.

דב פרימר: הוא נשיא במשרה מלאה – זה בדיוק הענין.

דב פרימר: בעיניי – ואני מקווה שגם בעיניך – בית הדין הרבני לא פחות חשוב, ואולי אפילו חשוב יותר, מהמערכת האזרחית.

דב פרימר: גם הוא ראוי לאדם במשרה מלאה שיקד

דב פרימר: יש את כל כוחותיו למערכת בתי הדין, ולהגדיל קרנו של דין תורה.

דב פרימר: אין פיקוח ראוי על התפקוד של הדיינים, של המערכת ושל הפקידים.

דב פרימר: עם כל הכבוד, זה לא יחכה עשר שנים נוספות.

יורי שטרן: מר וינר ביקש לומר משפט לפני הרבנים הראשיים.

עודד וינר: ברשות הרבנים הראשיים, חברי הוועדה הנכבדים והיושב ראש.

עודד וינר: ברצוני להאיר במשפט אחד זווית שאולי הרבנים לא יאירו אותה – בבחינת אין הנחתום מעיד על עיסתו.

עודד וינר: הרבנים הראשיים מבוקשים היום בעולם בצורה של תיאמן.

עודד וינר: הרבנים הראשיים מייצגים את מדינת ישראל בצורה יוצרת מן הכלל.

עודד וינר: רק בשבוע שעבר, עם כל הלחץ של ערב חגים, שני הרבנים הראשיים מצאו את הזמן להשתתף בכנסים בעלי חשיבות עצומה.

עודד וינר: הסברה חיצונית וייצוג בכבוד חיצוני הם תחום שמדינת ישראל כולה לוקה בו בחסר, לצערנו.

עודד וינר: בתחום זה יש חשיבות עצומה דווקא לרב הספרדי ולרב האשכנזי; זה מייצג את כל מסורת עם ישראל לדורותיה.

עודד וינר: אמרתי פעם שאם הרבנים הראשיים היו נוסעים לכל ההזמנות שנשלחות להם מכל רחבי העולם – לא בהכרח מגופים יהודים, אלא מגופים בינלאומיים – הם היו מבלים את רוב שנתם בחו"ל, והם צריכים לעשות גם את העבודה בארץ.

עודד וינר: הכבוד, היקר וההערכה שמקבלים הרבנים הראשיים בעולם הם בלתי ייאמנו.

עודד וינר: לכן, ההנצחה הזאת של הרב האשכנזי והרב הספרדי חשובה לאין ערוך – לא רק לנו.

עודד וינר: צריך לראות גם איך העולם רואה את הדבר הזה.

יורי שטרן: תודה.

יורי שטרן: אני חושב שזוהי הערה חשובה.

יורי שטרן: כמי שעוקב אחר ההתפתחויות – בחבר העמים במיוחד – אני יודע שמדובר בתופעה של השנים האחרונות ממש, כאשר הרבנים הראשיים מבוקשים מאוד לצורך החגיגות שם.

יורי שטרן: עכשיו התקיימה חנוכת בית כנסת, והרב מצגר ייצג את כולנו.

יורי שטרן: בואו של הרב הראשי היה חשוב מאוד לקהילה המקומית.

מיכאל מלכיאור: בוודאי, אבל זה לא היה חשוב שזה יהיה דווקא רב אשכנזי.

יורי שטרן: אבל מבחינת העומס, זהו עומס נוסף.

הרב הראשי לישראל הרב יונה מצגר: דווקא כן – יש הרבה מאוד דוברי יידיש שם.

דב פרימר: ובדרום אמריקה היה חשוב שזה יהיה רב ראשי ספרדי.

עודד וינר: ובליוורנו, לשם נסע הרב עמר בשבוע שעבר והכתיר את הרב, היה חשוב להם מאוד שזה יהיה רב ספרדי.

עודד וינר: ובליסבון אחר כך – אלו דברים שאין להם שיעור כלל.

עודד וינר: שני הרבנים מבוקשים בצורה בלתי רגילה.

הרב הראשי לישראל, הראשון לציון הרב שלמה עמר: הייתי שלושה ימים: יום אחד בפורטו, יום אחד בליסבון שבפורטוגל.

הרב הראשי לישראל, הראשון לציון הרב שלמה עמר: נשיא פורטוגל היה איתנו שעות.

הרב הראשי לישראל, הראשון לציון הרב שלמה עמר: הייתי גם בפרלמנט של פורטוגל.

הרב הראשי לישראל, הראשון לציון הרב שלמה עמר: כל העיתונים והטלוויזיות שם היו מלאים בדיווחים.

יורי שטרן: כמה אנוסים יש בפרלמנט?

הרב הראשי לישראל, הראשון לציון הרב שלמה עמר: המון.

הרב הראשי לישראל, הראשון לציון הרב שלמה עמר: הנשיא הוא יהודי - אמו של נשיא פרוטוגל היא יהודיה גמורה ממרוקו, שנשואה לגוי.

הרב הראשי לישראל, הראשון לציון הרב שלמה עמר: בטקס שנערך בבית הכנסת הוא ישב איתנו ארבע שעות לפחות.

דב פרימר: הוא ער לכך שהוא יהודי?

הרב הראשי לישראל, הראשון לציון הרב שלמה עמר: הוא יודע את זה.

הרב הראשי לישראל, הראשון לציון הרב שלמה עמר: העיתונות והטלוויזיה חגגו שם.

הרב הראשי לישראל, הראשון לציון הרב שלמה עמר: שבוע קודם הם כתבו שהאפיפיור של היהודים מגיע.

יורי שטרן: לפי הלבוש זה באמת - - -

הרב הראשי לישראל, הראשון לציון הרב שלמה עמר: אחר כך הייתי בליוורנו, עירו של החיד"א – הכתרנו שם רב.

מיכאל מלכיאור: כמה יהודים יש ?

הרב הראשי לישראל, הראשון לציון הרב שלמה עמר: בליוורנו חיים 700-800 יהודים לפחות, אבל ועד הקהילה עובד יפה.

הרב הראשי לישראל, הראשון לציון הרב שלמה עמר: היה שם גם נשיא הסנט של כל איטליה, והיו רבים מחשובי העיר וכמרים.

הרב הראשי לישראל, הראשון לציון הרב שלמה עמר: היה מעמד נכבד ביותר.

הרב הראשי לישראל, הראשון לציון הרב שלמה עמר: כל רשתות הטלוויזיה היו שם.

הרב הראשי לישראל, הראשון לציון הרב שלמה עמר: היה חשוב מאוד – קידוש ה' גדול.

יורי שטרן: אם כבר מדברים על מה שקורה בחו"ל, הייתי במנילה בפיליפינים במסגרת מפגש עם הנוצרים.

יורי שטרן: הפיליפינים היא למעשה מדינה שהיתה מושבה ספרדית במשך 300 שנה.

יורי שטרן: הספרדים גילו אותה בערך באותה תקופה של הגילויים הגדולים – גילוי אמריקה וכולי – ורבים חושבים שהיהודים הם מי שמימנו למעשה את אותם מסעות כדי למצוא מקלט מהאינקווזיציה.

יורי שטרן: רבים מהפיליפינים ממוצא ספרדים סבורים שאבותיהם היו למעשה יהודים אנוסים.

יורי שטרן: בא אלי אחד ואמר לי: תגיד, אדם שהוא מצאצאי האנוסים, יש לו זכויות בחוק השבות?

הרב הראשי לישראל, הראשון לציון הרב שלמה עמר: בליסבון הגיעה אליי קבוצה גדולה של משפחות שלמות, הורים וילדים – גם בפורטו, אבל בליסבון הקבוצה היתה גדולה יותר, ומילאה אולם שלם.

הרב הראשי לישראל, הראשון לציון הרב שלמה עמר: הם ישבו ובכו, וסיפרו את כל ההיסטוריה שלהם.

הרב הראשי לישראל, הראשון לציון הרב שלמה עמר: כולנו בכינו – אחר כך בכיתי מהתרגשות.

הרב הראשי לישראל, הראשון לציון הרב שלמה עמר: הם דורשים במפגיע להכיר ביהדותם, ורוצים לבוא לארץ.

הרב הראשי לישראל, הראשון לציון הרב שלמה עמר: הם כבר לומדים תורה ומצוות וחוזרים לתורה.

הרב הראשי לישראל, הראשון לציון הרב שלמה עמר: לראות את הדברים הללו זה פשוט משהו נורא.

יורי שטרן: תודה רבה.

יורי שטרן: אנחנו רוצים לשמוע בשלב זה את דעתכם על הצעות החוק.

יורי שטרן: אני בין שני הרבנים, ואני לא יודע למי להעביר תחילה את רשות הדיבור.

הרב הראשי לישראל, הראשון לציון הרב שלמה עמר: - - -

יורי שטרן: כבוד הרב מצגר, בבקשה.

הרב הראשי לישראל הרב יונה מצגר: ראשית, דעת שני הרבנים הראשיים הנוכחיים היא בעד כהונה של שני רבנים ראשיים, ותכף אפרט מדוע.

הרב הראשי לישראל הרב יונה מצגר: כפי שראיתי בפרוטוקול הישיבה האחרונה שלכם, אתם חושבים שזה לא יחול עלינו, ואני שמח על כך – כך שאנחנו משוחררים יותר לדבר בלא אינטרסים, אלא במישור האידאולוגי יותר.

אופיר פינס-פז: עשינו זאת בכוונה כדי להקל עליכם את - - -.

אופיר פינס-פז: באמת, זה לא נאה לדבר בענין אישי.

הרב הראשי לישראל הרב יונה מצגר: יש מושג של רצוי ומצוי.

הרב הראשי לישראל הרב יונה מצגר: נכון שכלפי חוץ נראה שמציאות שבה מכהן רב ראשי אחד, והשני מכהן כנשיא בית הדין, היא הרצוי; זה נשמע מאחד ומאוד יפה.

הרב הראשי לישראל הרב יונה מצגר: כפי שבכל מיני מקומות יש אחד, גם כאן יהיה אחד.

הרב הראשי לישראל הרב יונה מצגר: אבל המציאות שונה.

הרב הראשי לישראל הרב יונה מצגר: אם שמתם לב, חברי הכנסת שמייצגים מפלגות דתיות בעיקר נטו לדעות שלנו, של שני הרבנים הראשיים בישראל.

הרב הראשי לישראל הרב יונה מצגר: בלא לפגוע בכבוד הרב, אבל הם מייצגים דעות של שתי מפלגות חשובות במדינת ישראל, המונות למעלה מ-16 חברי כנסת.

מיכאל מלכיאור: הרב גפני גם הציע רב ראשי אחד – שיהיה ברור.

משה גפני: לא, הרב בוודאי מתכוון לקדנציה הבאה.

הרב הראשי לישראל הרב יונה מצגר: אני יודע שהרבנים הראשיים הקודמים שקדמו לקדנציה האחרונה, הרב אליהו והרב שפירא, מתנגדים גם הם לענין.

הרב הראשי לישראל הרב יונה מצגר: זה גרם לשינוי העמדה בקרב המפד"ל – גם בעקבות שיחות שאני קיימתי.

הרב הראשי לישראל הרב יונה מצגר: אסביר לכם מהו ההבדל בין הרצוי למצוי – ושוחחנו על כך מספר פעמים.

הרב הראשי לישראל הרב יונה מצגר: הראשון לציון העיר את תשומת הלב לכך בכמה ארועים – גם על בימת משכן הנשיא במעמד מסויים.

הרב הראשי לישראל הרב יונה מצגר: הרעיון הוא כזה: תארו לעצמכם שבאחת הקדנציות היה נבחר רב ראשי אשכנזי בלבד.

הרב הראשי לישראל הרב יונה מצגר: מהיכרותי האישית את המערכת הרבנית הדתית והחרדית, היה נגרם מצב של חוסר לגיטימציה לרב האשכנזי שהיה נבחר, מי שלא יהיה.

הרב הראשי לישראל הרב יונה מצגר: היו מי שהיו אומרים: רבותיי, בואו נקים רבנות אלטרנטיבית, כי הרב הזה לא מייצג אותנו.

הרב הראשי לישראל הרב יונה מצגר: נכון הוא שיש דבר שנראה מאחד, אבל דווקא האחד הזה יכול לגרום לפילוג.

הרב הראשי לישראל הרב יונה מצגר: אותו אחד שלא יכירו בו יצור רבנות אלטרנטיבית, וזו סכנה שאחריתה מי ישורנו – זוהי מציאות שאיננה רחוקה.

הרב הראשי לישראל הרב יונה מצגר: אם כן, בין הרצוי לבין המצוי יש הבדל תהומי מאוד.

הרב הראשי לישראל הרב יונה מצגר: במיוחד כשאתם מדברים כאן על סמנטיקה בלבד; אתם מדברים על נשיא בית הדין הרבני ועל רב ראשי לישראל, כשבעצם בפועל החוק חילק בדיוק כך את התפקידים.

מיכאל מלכיאור: אבל זה לא העניין; - - - זה לא סמנטיקה, זה לא קשור.

הרב הראשי לישראל הרב יונה מצגר: סליחה, אנחנו שתקנו.

הרב הראשי לישראל הרב יונה מצגר: אבקש כי תניח לנו להתייחס לענין.

הרב הראשי לישראל הרב יונה מצגר: הראשון לציון מכהן כנשיא בית הדין הרבני.

הרב הראשי לישראל הרב יונה מצגר: הוא עושה את מלאכתו מלאכת קודש – דברים שקראתם עליהם בוודאי בעיתונות; דברים שקודמיו לא העזו לעשות.

הרב הראשי לישראל הרב יונה מצגר: כעת הוא זימן תשעה רבנים שמעדו בנושא העמידה בזמנים, וממש איים עליהם שהוא יוציא אותם מהמערכת אם לא ישנו את התנהגותם בכל מני תחומים.

הרב הראשי לישראל הרב יונה מצגר: אני יודע שכל ראשו ורובו בנושא הזה ובנושא בתי הדין – זה תפקידו.

הרב הראשי לישראל הרב יונה מצגר: התפקיד שלי הוא מערכת הכשרות והרבנות בארץ.

הרב הראשי לישראל הרב יונה מצגר: כך שהחוק כבר חילק את החלוקה הזאת, והיא קיימת.

הרב הראשי לישראל הרב יונה מצגר: נכון הוא שבהיותנו שני רבנים ראשיים, באופן טבעי--

אופיר פינס-פז: אגב, יש ביניכם רוטציה--

הרב הראשי לישראל הרב יונה מצגר: נכון.

הרב הראשי לישראל הרב יונה מצגר: מתוך עשר השנים, חמש שנים-חמש שנים.

הרב הראשי לישראל הרב יונה מצגר: החוק חייב.

הרב הראשי לישראל הרב יונה מצגר: באופן טבעי, נכון שגם אם הראשון לציון יכהן כנשיא בית הדין הרבני בלבד, ולא תהיה ברוטציה, מדינות כמו ספרד, פורטוגל, והקהילות הספרדיות בעולם ירגישו שייכות יותר באופן טבעי לראשון לציון.

הרב הראשי לישראל הרב יונה מצגר: הוא מתפלל את התפילות שלהם, הוא יודע את המנהגים שלהם, הוא ישיב להם על השאלות המתאימות להם, וינגן אתם את הפיוטים המתאימים להם – ואין אדם שלא אוהב את השורשים שלו.

הרב הראשי לישראל הרב יונה מצגר: כשטסתי לקזחסטאן באותה טיסה, ישב אתנו אקירוב הקבלן.

יורי שטרן: הוא בוכרי.

הרב הראשי לישראל הרב יונה מצגר: היה אתנו החזן הפלגוט – מי שנחשב היום לאחד החזנים הטובים בארץ – שהגיע אתנו לאותו בית כנסת.

הרב הראשי לישראל הרב יונה מצגר: הוא אמר לו: שמע, מאוד נהניתי מהשירה שלך; יש לך קול יוצא מן הכלל.

הרב הראשי לישראל הרב יונה מצגר: אבל אלו לא המנגינות שאני רגיל אליהן.

הרב הראשי לישראל הרב יונה מצגר: ואז החזן הזה התחיל לשיר מנגינות ספרדיות במטוס, והוא פרח.

מיכאל מלכיאור: הוא ידע - - -

הרב הראשי לישראל הרב יונה מצגר: מה למדתי מכך?

הרב הראשי לישראל הרב יונה מצגר: אדם אוהב להזדהות עם הדמות ששייכת לבית אבא שלו.

הרב הראשי לישראל הרב יונה מצגר: מאוד קשה להפריד היום את המציאות הזאת.

הרב הראשי לישראל הרב יונה מצגר: העובדה שציבור ספרדי מעוניין ברב ראשי – ראשון לציון – היא מציאות.

הרב הראשי לישראל הרב יונה מצגר: נכון שזה היה נראה לנו כל כך מאחד, אבל זאת המציאות – הם רוצים את זה.

הרב הראשי לישראל הרב יונה מצגר: ואם לא נספק זאת לציבור הזה, אנחנו גורמים לו נזק.

הרב הראשי לישראל הרב יונה מצגר: אנחנו בסך הכל מדינה בת 56 שנה – טרם התמזגנו.

הרב הראשי לישראל הרב יונה מצגר: הבשורה היא שאכן קיים מיזוג: יש הרבה נישואים בינעדתיים, והתופעה הולכת ומתרחבת.

הרב הראשי לישראל הרב יונה מצגר: ייתכן מאוד שהדור הבא אכן יגשים את העניין.

הרב הראשי לישראל הרב יונה מצגר: ייתכן שידידי חבר הכנסת פינס הוגה עם הרב מלכיאור רעיון חשוב, ואף יזכירו את העובדה שהוא היה הראשון שהניף את הדגל.

הרב הראשי לישראל הרב יונה מצגר: אבל לא הרגע – עדיין לא.

הרב הראשי לישראל הרב יונה מצגר: הרצוי קיים, אבל המצוי עוצר בעדנו.

הרב הראשי לישראל הרב יונה מצגר: ציטטת, בצדק, את הראשון לציון הקודם, הרב בקשי דורון.

הרב הראשי לישראל הרב יונה מצגר: אני זוכר שהתקיים כנס רבנים בבית הכנסת הגדול בירושלים, והוא העלה את הרעיון הזה.

הרב הראשי לישראל הרב יונה מצגר: יש מושג בתלמוד: קריינא דאיגרתא איהו להוי פרוונקא – אתה השליח, אתה בא ומבשר את הענין, אז תן דוגמה.

הרב הראשי לישראל הרב יונה מצגר: כשהוא ירד מהבמה, ציטט אחד הרבנים את המושג הזה, ושאל אותו מדוע הוא איננו מודיע לפני כולם על התפטרותו – הרי כך יהיה רב ראשי אחד.

הרב הראשי לישראל הרב יונה מצגר: ענה לו הרב בקשי דורון: לא – זה לקדנציה הבאה.

הרב הראשי לישראל הרב יונה מצגר: זה הוכיח לנו שזה לא דבר כנה.

הרב הראשי לישראל הרב יונה מצגר: כי אם אדם באמת מאמין באידאולוגיה, למה הוא נלחם תחילה לכהן כרב ראשי נוסף לרב האשכנזי, ומיד כשהוא מגיע לתפקיד הוא אומר שזה כבר לא צריך להיות?

הרב הראשי לישראל הרב יונה מצגר: כך שברגע שהוא היה אכן מבסס את הדברים שלו גם במעשה, הייתי באמת מרים ידיים, כי זה כנה.

הרב הראשי לישראל הרב יונה מצגר: לסיכום: למה אני קורא לכך עניין של סמנטיקה – ואני מדגיש שוב שמדובר בסמנטיקה – כי בכל אופן יהיו שניים: נשיא בית הדין הגדול ורב ראשי.

הרב הראשי לישראל הרב יונה מצגר: במקום שזה יתנהל בשני חצאי קדנציות, עשו זאת בקדנציה אחת.

הרב הראשי לישראל הרב יונה מצגר: המציאות היא שהחוק עשה את זה היום, בעקבות הריב הגדול שהיה בזמנו בין שני הרבנים הראשיים לישראל.

הרב הראשי לישראל הרב יונה מצגר: באה הכנסת והפרידה בין התפקידים.

הרב הראשי לישראל הרב יונה מצגר: זה יצר מציאות שבה באמת אין ריב – אנחנו חיים בשלום, באחווה ובאהבה, והלוואי שהרבה רבנויות בארץ ובעולם יחיו כפי שאנחנו מרגישים נפלא יחד.

משה גפני: - - - היתה סיבה לכך – רצו לחסום מישהו.

משה גפני: מאחורי שום חוק שהכנסת מעבירה לא עומד משהו שאיננו פוליטי.

משה גפני: איך אמר קיסינג'ר?

משה גפני: מי שחושב שבמדיניות החוץ של ארצות הברית יש גם סממנים אישיים – טועה; כל מדיניות החוץ היא סממנים אישיים.

אופיר פינס-פז: אבל כשאין מדיניות חוץ, יש רק מדיניות פנים--

הרב הראשי לישראל הרב יונה מצגר: אני רוצה לספר לכם על הצעה מסויימת, שהובאה לשולחננו.

הרב הראשי לישראל הרב יונה מצגר: טרם חיווינו את דעתנו לגביה, אבל אנחנו רוצים לשקול בכובד ראש את ההצעה, ויתכן שהיא תהיה כיוון דרך עבורכם.

הרב הראשי לישראל הרב יונה מצגר: ההצעה שעומדת על שולחנו של ראש הממשלה – ואני לא יודע מה היתה חוות דעתו, היא הועברה אלינו ואני מדגיש שטרם החלטנו לגביה – היא להתחיל את המהפך מלמטה.

הרב הראשי לישראל הרב יונה מצגר: לא לבוא ולערוף ראשים באופן גורף, אלא לבוא בהיגיון ולומר: בעיר שיש בה עד 150 אלף תושבים, יכהן רב ראשי אחד.

הרב הראשי לישראל הרב יונה מצגר: מ-150 אלף תושבים ואילך, יכהנו שני רבנים, כאשר האחד יעסוק בבתי הדין והשני יעסוק במערכת הכשרות – בדומה לרבנות הראשית לישראל.

הרב הראשי לישראל הרב יונה מצגר: בסופו של דבר, מתברר שבערים בודדות--

אופיר פינס-פז: מה עם אותן 10 שנים?

אופיר פינס-פז: למה שלא יהיה גם ברמה האזורית עד 10 שנות כהונה?

הרב הראשי לישראל הרב יונה מצגר: זה כתוב בחוק?

משה גפני: לא – זאת הצעת חוק של חבר הכנסת פינס.

אופיר פינס-פז: זאת הצעה אחרת.

משה גפני: זאת הצעת חוק של חבר הכנסת פינס – אין לה שום ביסוס בחוק, כיוון שעל פי רוב חוקים של חבר הכנסת פינס לא עוברים בסופו של דבר.

אופיר פינס-פז: אז איך אני אלוף בחקיקה?

משה גפני: זה בגלל שאני לא מתנגד.

הרב הראשי לישראל הרב יונה מצגר: גם שופטים הסכימו לתיאוריה הזאת, לפיה לרב אסור להיות תלוי בדעתם של אחרים.

הרב הראשי לישראל הרב יונה מצגר: הוא דמות שיפוטית בתחום שלו; הוא לא עושה רק שלום בית בין איש לאשתו, אלא גם אחראי לגבאים ולקהילות.

הרב הראשי לישראל הרב יונה מצגר: תאר לעצמך שאותו רב – שבמהלך 10 שנות הקדנציה יעמוד על עקרונותיו ויילחם למענם גם אם זה יעמוד לרועץ בעיני ראש העיר שלו – ראש העיר יאמר לו בסוף הקדנציה: אתה רוצה להיבחר שוב?

אופיר פינס-פז: אבל מה רע להנהיג מתכונת בדומה לזו שקיימת אצל הרבנים הראשים: בא אדם ועושה שליחות במשך 10 שנים, ומפנה את מקומו לבא אחריו.

אופיר פינס-פז: מה רע בכך?

אופיר פינס-פז: אם זה נכון ברמה הארצית, קל חומר ברמה המקומית.

דוד אזולאי: אתה יודע כמה פנסיה תצטרך לשלם?

הרב הראשי לישראל הרב יונה מצגר: לעניות דעתי, זה לא נוגד רק את השקפת העולם, אלא בעיות הלכתיות.

הרב הראשי לישראל הרב יונה מצגר: ראה בשולחן ערוך, יורה דעה – יש לנו בעיה עם זה.

הרב הראשי לישראל הרב יונה מצגר: אני מבקש להביא דוגמה לנושא רב ראשי אחד.

הרב הראשי לישראל הרב יונה מצגר: כשהחליטו על רב ראשי אחד בתל אביב, ראש עירית ירוחם הצהיר בעיתונות: אם בתל אביב רבתי מספיק אחד, אני מסתפק ברב שכונה.

אופיר פינס-פז: לכן הוא לא נבחר שוב.

הרב הראשי לישראל הרב יונה מצגר: יכול להיות.

הרב הראשי לישראל הרב יונה מצגר: אני מבקש לחזק את הדברים שאמר הרב גפני: היום אנחנו נמצאים במצב של מיגננה.

הרב הראשי לישראל הרב יונה מצגר: אין לנו שר דתות – מצב שהורגלו אליו כל הרבנים הראשיים הקודמים שכיהנו לפנינו.

הרב הראשי לישראל הרב יונה מצגר: בכל אופן הוא היה עזר לרבנות הראשית לישראל.

הרב הראשי לישראל הרב יונה מצגר: כשהיתה בעיה בממשלה, הוא היה זה שדפק על השולחן.

הרב הראשי לישראל הרב יונה מצגר: אין לנו שר דתות ככתובת, שידפוק על השולחן.

הרב הראשי לישראל הרב יונה מצגר: יש ראש ממשלה, שלמעשה משמש גם כשר הדתות.

הרב הראשי לישראל הרב יונה מצגר: מי לא יודע שהוא עסוק מאוד, והתפקיד הזה הוא בורג קטן במסגרת---

יורי שטרן: אני מעדיף שהוא יתעסק במשרד הדתות, ולא בהתנתקות.

הרב הראשי לישראל הרב יונה מצגר: אם כן, אין לו זמן רב להקדיש לנושא משרד הדתות.

הרב הראשי לישראל הרב יונה מצגר: לפיכך, אנחנו מבקשים מכם:

הרב הראשי לישראל הרב יונה מצגר: מכיוון שהמערכת הרבנית קיבלה עכשיו כל כך הרבה זעזועים, עם הבעיות במשכורת – עד היום לא קיבלו משכורות.

אופיר פינס-פז: ראיתי בעיתון שאחד לא קיבל שלוש שנים.

הרב הראשי לישראל הרב יונה מצגר: בבנימינה.

הרב הראשי לישראל הרב יונה מצגר: יש לנו כל כך הרבה זעזועים: משרד הדתות פורק, ויש עוד איומים רבים לגבי נישואים אזרחיים.

הרב הראשי לישראל הרב יונה מצגר: אנחנו מקבלים היום אגרופים מכל הכיוונים.

הרב הראשי לישראל הרב יונה מצגר: אנא, השאירו קצת את האגרוף הזה.

הרב הראשי לישראל הרב יונה מצגר: זה יזיק מאוד למערכת התדמיתית של יהדותה של מדינת ישראל.

יורי שטרן: תודה.

יורי שטרן: אני מבקש לשאול אותך דבר אחד שלא ברור לי כל כך.

יורי שטרן: ציינת את הצעת החוק שהפכה זאת לחובה, אבל גם היום בערים רבות – כולל ערים בהן מתגוררים יותר מ-150 אלף איש – מכהן רב אחד, ולא מקימים באותה עיר מערכת רבנות אלטרנטיבית רק בשל העובדה שהרב הוא ספרדי או אשכנזי.

יורי שטרן: מדוע אתה חושב שאם זה יהיה ברמה הארצית--

הרב הראשי לישראל הרב יונה מצגר: זוהי באמת הסיבה העיקרית לכך שטרם נתנו תשובה חיובית מיד – אנחנו מתלבטים מאוד.

יורי שטרן: אתה מזהה סימנים כאלה באותן ערים?

הרב הראשי לישראל הרב יונה מצגר: אני שב ואומר שהוצעה הצעת החוק שהובאה לפנינו לפני כמה ימים, ולא החלטנו על כך באופן חיובי.

הרב הראשי לישראל הרב יונה מצגר: זהו אכן אחד הספקות שגורם לנו להתלבט בענין.

מיכאל מלכיאור: אם יורשה לי לפרש את דברי היושב ראש, הוא כיוון בדבריו לטיעון של הרב, לפיו אם התפקיד יאוחד לרב ראשי אחד לישראל, יקימו אלטרנטיבה.

מיכאל מלכיאור: אז הוא אומר: עובדה שזה קרה בעיר תל אביב, למשל – ובמקומות רבים נוספים – ולא הקימו אלטרנטיבה.

אופיר פינס-פז: לשניכם יש ניסיון רב בתל אביב.

מיכאל מלכיאור: כבוד הרב, רציתי להבהיר דבר אחד:

מיכאל מלכיאור: אם הרב אומר שנשיא בית דין--

משה גפני: תל אביב היא לא--

מיכאל מלכיאור: זה לא רק תל אביב.

מיכאל מלכיאור: בירושלים אין רב ראשי בכלל במשך תקופה ארוכה.

משה גפני: ותראה איך ירושלים נראית.

דב פרימר: הוא צודק – זאת לא בדיחה.

מיכאל מלכיאור: בסדר – אבל הסיבה היא שהמערכת לא עובדת.

אופיר פינס-פז: כי הרב הראשי הפך להיות ראש העיר, אז אין בעיה.

מיכאל מלכיאור: גם לפוליטיקה הדתית - - -, ואתה יודע את זה לא פחות טוב ממני.

מיכאל מלכיאור: זה לא בגלל שינוי.

משה גפני: לא – חלק גדול מהצרות אנחנו מביאים על עצמנו.

משה גפני: בלי רבנים ראשיים בירושלים אתה יודע מה שנעשה כאן – כל מערכת הכשרות.

משה גפני: עד כדי כך שמזנון הכנסת היה צריך להתנתק מהרבנות של ירושלים, ולקבל אישור מהרב הראשי.

מיכאל מלכיאור: הנושא הזה קשור יותר ליהדות התורה.

מיכאל מלכיאור: בנוסף, הרב הראשי הביא כאן דוגמאות של נציגי המפלגות החרדיות שלא תומכים כרגע במהלך, ואני רוצה לומר שנציגי יהדות התורה--

משה גפני: לא כולם.

מיכאל מלכיאור: לא כולם, וגם חלק מאנשי ש"ס.

מיכאל מלכיאור: אנשי ש"ס היו כבולים בגלל דעתו של הרב עובדיה, ולכן לא יכלו לתמוך בכך, אבל מעבר ל--

הרב הראשי לישראל הרב יונה מצגר: ולמה הרב עובדיה מתנגד?

אופיר פינס-פז: כי הוא היה רב ראשי בישראל.

מיכאל מלכיאור: אני חושב שאני יודע מדוע הרב עובדיה מתנגד, וזה בהחלט לגיטימי.

מיכאל מלכיאור: זכותו של הרב עובדיה להתנגד לכך, כמובן.

מיכאל מלכיאור: אני רק אומר שזה לא מביע עמדה של 20 חברי כנסת ולא של כל מספר אחר.

מיכאל מלכיאור: דבר נוסף: הרב אמר שזהו עניין של סמנטיקה.

מיכאל מלכיאור: אפילו הדוגמה של הרב הלפגוט מייצגת את מה שאני אומר.

מיכאל מלכיאור: הרי ברגע שחושבים בכיוון מסוים, חושבים בכיוון מסוים.

מיכאל מלכיאור: הדברים משתנים.

מיכאל מלכיאור: גם בארץ היום, בתוך הקהילה שלי – כרב קהילה בירושלים – יש הרבה חברים ספרדים בקהילה, והם באמת התרגלו לראות ברב אשכנזי את דמות הרב שלהם.

הרב הראשי לישראל הרב יונה מצגר: הרב מלכיאור, שאלה אחת: בימים הנוראים תוכל להיכנס לבית כנסת ספרדי ולהרגיש בבית?

הרב הראשי לישראל הרב יונה מצגר: היית פעם בראש השנה או ביום כיפור בבית כנסת ספרדי?

הרב הראשי לישראל הרב יונה מצגר: תגיד לי את האמת.

דוד אזולאי: התפללתי פעם סליחות עם האשכנזים, ולא יכולתי לומר סליחות.

יורי שטרן: לעומת זאת, לאשכנזי כמו ברק לא היתה בעיה להגיד סליחות.

מיכאל מלכיאור: כבוד הרב, לא אמרתי שצריך לבטל את נושא נוסח התפילה של האשכנזים ושל הספרדים; לא אמרתי שצריך לבטל את העובדה שיש "מחבר" ויש רמ"א.

מיכאל מלכיאור: לא אמרתי זאת – זה כלל לא הטיעון.

מיכאל מלכיאור: בוודאי ובוודאי שלא צריך לבטל מנהגים.

מיכאל מלכיאור: נראה איך זה יהיה בעתיד כאן במדינת ישראל, עם קיבוץ גלויות, אבל לא אמרתי שאני בעד ביטולם של הדברים הללו.

מיכאל מלכיאור: בוודאי ובוודאי שמי שרגיל לשמוע מנגינה מסויימת, אוהב לשמוע את המנגינה.

מיכאל מלכיאור: אבל דווקא הדוגמה שהרב הביא היא דוגמה הפוכה טובה: אותו חזן, כשהוא סלסל בסלסול ספרדי, אפילו הקבלן הרגיש טוב.

מיכאל מלכיאור: מדוע?

מיכאל מלכיאור: כי הוא היה מסוגל לעשות את זה.

מיכאל מלכיאור: אם אני הולך לפסיקה אצל הרב עובדיה, ומקבל פסיקה שהיא גם לפי המנהג האשכנזי – וזו יכולה להיות פסיקה שונה או פסיקה זהה, תלוי לגופו של ענין – אני מקבל את הפסיקה של הרב עובדיה.

מיכאל מלכיאור: מה יש?

מיכאל מלכיאור: לכן גם הענין הזה של נשיא בית הדין ורב ראשי איננה עניין של סמנטיקה בלבד.

מיכאל מלכיאור: אם מדובר בסמנטיקה בלבד, אוריד את ההצעה להפריד בין התפקידים.

מיכאל מלכיאור: אני אמרתי שזאת איננה סמנטיקה – זהו הדבר העיקרי.

מיכאל מלכיאור: העיקר איננו העובדה שמכהן רב אחד ספרדי ורב אחד אשכנזי – אלא יהיה אחד שמתאים יותר.

מיכאל מלכיאור: זאת תהיה מהותו.

אופיר פינס-פז: אתה מחפש אהרון ברק חרדי.

דב פרימר: דתי.

מיכאל מלכיאור: אני לא רוצה להציע דוגמאות או שמות.

מיכאל מלכיאור: אתה בוחר את האדם בהתאם לכישוריו ולמידת התאמתו.

מיכאל מלכיאור: לכן אני גם לא מסכים עם דבריו של הרב גפני.

מיכאל מלכיאור: מבחינתי, זה יכול להיות גם שני רבנים ראשיים ספרדים.

מיכאל מלכיאור: אין לכך כל משמעות.

משה גפני: אני לא אמרתי – אמרתי שזה מה שיהיה.

מיכאל מלכיאור: אני לא יודע אם זה מה שיהיה – אני לא חושב כך.

מיכאל מלכיאור: אני חושב שזה תלוי בדמויות ובאנשים עצמם.

מיכאל מלכיאור: יש היום גדולי ישראל שמקובלים על כל העדות, ואני חושב שזה מאוד חשוב; זהו המסר החשוב.

מיכאל מלכיאור: לכן זה לא סמנטי – לא כדי לחסוך ולא כדי להוריד תקנים.

מיכאל מלכיאור: לא אכפת לי להעלות תקנים – אני חושב שברבנות יש מעט מדיי תקנים.

מיכאל מלכיאור: כיהנתי כרב ראש בנורווגיה – קהילה קטנה מאוד – ואני חושב שהיו לי יותר תקנים ממספר התקנים שיש כאן.

מיכאל מלכיאור: אני לא הולך במגמה הזאת, ואני לא חושב שההצעה הזאת באה לחזק איזושהי מגמה של שינוי.

מיכאל מלכיאור: ההצעה הזאת קיימת עוד לפני שינוי--

אופיר פינס-פז: להיפך – היא התנגדה; שינוי הצביעה נגד.

מיכאל מלכיאור: נכון – הם הצביעו נגד בגלל אינטרסים.

משה גפני: לא – בגלל הקואליציה.

משה גפני: את העובדה שהם צבועים אנחנו יודעים.

משה גפני: מה זה קשור?

עודד וינר: הרב מלכיאור, האם אתה יכול ליזום הצעת חוק להוספת תקנים לרבנות?

מיכאל מלכיאור: בשמחה.

יורי שטרן: הרב מלכיאור, רציתי להעיר לגבי העובדה שהחזן ידע לשיר ולזמר בספרדית מול אקירוב – ברור שעם כזה כסף אפשר ללמוד כל דבר.

אופיר פינס-פז: אני מבקש להתייחס התייחסות קצרה מאוד.

אופיר פינס-פז: בכל הכבוד הראוי, כבוד הרב הראשי הרב מצגר, לא השתכנעתי מהטיעונים.

אופיר פינס-פז: הרי תפקיד הרבנים ראשיים הוא גם תפקיד של מנהיגות – מנהיגות רוחנית מאין כמותה.

אופיר פינס-פז: בכל הכבוד, אני מצפה שמנהיגות רוחנית של עדה בישראל תנהיג גם רפורמות ושינויים, תקרא את המציאות ותוביל.

אופיר פינס-פז: אני לא צריך להוביל; אני לא רוצה שזה ייקרא על שמי או על שמו של הרב מלכיאור.

אופיר פינס-פז: אני מצפה שזה ייקרא דווקא על שמכם – שנוכל להתברך בכך שיש לנו שני רבנים ראשיים צעירים באופן יחסי, ויש ציפיה גדולה מאוד לכך שבמרוצת 10 שנות כהונתם יהיו גם כמה דברים שישתנו ברבנות הראשית, בעולם הזה שאתם מייצגים.

אופיר פינס-פז: אני חושב שזה לטובת כלל ישראל.

אופיר פינס-פז: יכול להיות שחלק מהרעיונות שלנו אינם נכונים; יכול להיות שחלק מהרעיונות שלנו אכן נכונים – אבל לומר שהכל לא נכון?

אופיר פינס-פז: לא נראה לי סביר, ולא משום שאני מעלה אותם, אלא משום שאני מעלה דבר שבא מלמטה.

אופיר פינס-פז: הרי לא אני המצאתי זאת ולא הרב מלכיאור המציא זאת – אלו הם דברים שאנחנו חשבנו שבא זמנם, וזאת בשם ציבור לא קטן.

הרב הראשי לישראל הרב יונה מצגר: - - -

מיכאל מלכיאור: שכחתי לציין נקודה מסויימת לגבי הרב בקשי דורון.

מיכאל מלכיאור: אני מבקש להדגיש: כשהיתה הצעה להוסיף עוד שנה, הרב בקשי אמר:

מיכאל מלכיאור: אני מאוד תומך בהוספת שנה כדי לאפשר את השינויים, ואני מוותר על מקומי מחמת הרב לאו כדי להוות דוגמה דווקא בענין הזה – כדי שהנושא של רב ראשי אחד כבר ייכנס.

אופיר פינס-פז: יכול להיות שלהסדר הזה - - - הרב מצגר לא הסכים.

אופיר פינס-פז: מכל מקום, אבקש להפנות שאלה לכבוד הראשון לציון, לפני שהוא מתייחס לענין מתוקף תפקידו כאב בית הדין העליון: האם תוכל להתייחס בסיפה של דבריך לגבי המציאות הזאת, לפיה הרוצח יגאל עמיר החליט פתאום שהוא כבר נשוי לאשתו.

אופיר פינס-פז: העניין הזה תלוי ועומד זמן ניכר, ואני לא שומע התייחסות של גורם הלכתי, שאומר האם כן והאם לא – הרי במובן הזה אנחנו הדיוטות.

הרב הראשי לישראל, הראשון לציון הרב שלמה עמר: דיברתי על כך.

יורי שטרן: חבר הכנסת פינס, לשם מה להכניס את זה?

אופיר פינס-פז: חשוב לי – אני לא פוגש את כבוד הרב הראשי--

יורי שטרן: אז אני מציע שתפנה אליו את השאלה לאחר הדיון.

קריאה: היו התייחסויות של הראשון לציון בידיעות אחרונות, ברדיו ובטלוויזיה.

יורי שטרן: בית המשפט גזר עליו דין מסוים, שאיננו כולל שלילת נישואין.

אופיר פינס-פז: אני לא נכנס כלל לענין הזה – אני מתעניין ברמה ההלכתית.

הרב הראשי לישראל, הראשון לציון הרב שלמה עמר: ברשות

הרב הראשי לישראל, הראשון לציון הרב שלמה עמר: כם – ברוכים הבאים.

הרב הראשי לישראל, הראשון לציון הרב שלמה עמר: אני מאחר באיחול הזה כי עד עכשיו לא ניתן היה לדבר, אבל טוב מאוחר מאשר לא כלום.

הרב הראשי לישראל, הראשון לציון הרב שלמה עמר: תודה לכם על כך שבאתם לכאן לכבד אותנו ולשמוע את דעתנו.

הרב הראשי לישראל, הראשון לציון הרב שלמה עמר: כבוד ידידי הרב הראשי, כבוד יושב ראש הוועדה וחברי הוועדה הנכבדים מאוד.

הרב הראשי לישראל, הראשון לציון הרב שלמה עמר: כבוד נשיא עורכי הדין הנכבד – זהו באמת פורום מכובד.

הרב הראשי לישראל, הראשון לציון הרב שלמה עמר: אני חושב שאתם באים ומציגים דבר יפה מאוד, שאין עליו מחלוקת כלל ועיקר, ושאף אחד לא יכול לחלוק עליו: צריך להיות בישראל רב אחד ומנהיג אחד.

הרב הראשי לישראל, הראשון לציון הרב שלמה עמר: אין ספק שכל זמן שיש הנהגה כפולה, זו לא ברכה.

הרב הראשי לישראל, הראשון לציון הרב שלמה עמר: אי אפשר להתעלם מן האמת הזאת.

הרב הראשי לישראל, הראשון לציון הרב שלמה עמר: האמת היא שרב אחד צריך להיות.

הרב הראשי לישראל, הראשון לציון הרב שלמה עמר: ידוע המעשה באליהו הנביא שר' יהושע בן לוי ביקש להתלוות אליו, וראה דברים תמוהים מאוד.

הרב הראשי לישראל, הראשון לציון הרב שלמה עמר: אחד הדברים התמוהים שראה היה עיר אחת שתושביה זלזלו בכבוד אורחים ועניים – הוא בא כעני – ואליהו הנביא ברך אותם שיהיו כולם ראשים.

הרב הראשי לישראל, הראשון לציון הרב שלמה עמר: לעומת זאת, עיר אחת שכיבדו בה עניים – אדם בעל נימוס ויראת שמים – ברכם אליהו הנביא שיהיה להם ראש אחד בלבד.

הרב הראשי לישראל, הראשון לציון הרב שלמה עמר: אמר לו: הכיצד?

הרב הראשי לישראל, הראשון לציון הרב שלמה עמר: אמר לו: אין לך ברכה יותר מזו, ואין לך קללה יותר מזו.

הרב הראשי לישראל, הראשון לציון הרב שלמה עמר: אם יש כמה ראשים, זו קללה.

אופיר פינס-פז: כחבר מפלגת העבודה, אני יודע בדיוק למה אתה מתכוון.

הרב הראשי לישראל, הראשון לציון הרב שלמה עמר: יש לך מזל שחבר הגפני לא נמצא כאן עכשיו – הוא היה עט על כך כמוצא שלל רב.

הרב הראשי לישראל, הראשון לציון הרב שלמה עמר: הוא אוהב את השנינויות הללו.

אופיר פינס-פז: אדם צריך להיות מודע לחולשותיו.

יורי שטרן: זה אומר שחטאתם, חבר הכנסת פינס.

הרב הראשי לישראל, הראשון לציון הרב שלמה עמר: לא – דווקא עשו זאת ברוח טובה.

הרב הראשי לישראל, הראשון לציון הרב שלמה עמר: נהניתי מהשנינות שלכם, וברוח טובה.

הרב הראשי לישראל, הראשון לציון הרב שלמה עמר: על כך אין ויכוח.

הרב הראשי לישראל, הראשון לציון הרב שלמה עמר: אם כן, אתם מעמידים אותנו במצב שבו אם אנחנו מתנגדים, כמעט אפשר לומר שאנחנו לא רוצים בכך שעם ישראל יהיה מאוחד.

הרב הראשי לישראל, הראשון לציון הרב שלמה עמר: אני חושב שמופלג מדיי לחשוב עלינו מחשבה כזאת.

הרב הראשי לישראל, הראשון לציון הרב שלמה עמר: אבל צריך לדעת מה זה מיזוג גלויות.

הרב הראשי לישראל, הראשון לציון הרב שלמה עמר: אספר לכם מעשה קטן?

הרב הראשי לישראל, הראשון לציון הרב שלמה עמר: היתה אישה אחת שישבה ושמעה ברדיו תוכנית איך עושים עוגה.

הרב הראשי לישראל, הראשון לציון הרב שלמה עמר: בפתח הדברים, אמרו שצריך כך-וכך קמח, כך-וכך מרגרינה, כך-וכך ביצים, כך-וכך שוקולד, וכולי.

הרב הראשי לישראל, הראשון לציון הרב שלמה עמר: אחר כך התחילו לדבר על איך לערב ואיך לשים כל דבר – מה מוקדם ומה מאוחר; שם יש מוקדם ומאוחר.

הרב הראשי לישראל, הראשון לציון הרב שלמה עמר: אבל לא היתה לה מספיק סבלנות, סגרה את הרדיו, הלכה ולקחה את הביצים, הקמח, המרגרינה והשוקולד – שמה הכל בתבנית והכניסה לתנור.

הרב הראשי לישראל, הראשון לציון הרב שלמה עמר: כמובן, מה יכול לצאת מצורה כזאת?

הרב הראשי לישראל, הראשון לציון הרב שלמה עמר: מיזוג גלויות הוא לא רק שמערבבים ביחד.

הרב הראשי לישראל, הראשון לציון הרב שלמה עמר: מיזוג גלויות זה לדעת איך לערבב – מה מוקדם ומה מאוחר.

הרב הראשי לישראל, הראשון לציון הרב שלמה עמר: ואם לא כן, חבל על הזמן; יכול לצאת רק נזק.

הרב הראשי לישראל, הראשון לציון הרב שלמה עמר: אני ממזג גלויות – אני אומר לכם בגלוי.

הרב הראשי לישראל, הראשון לציון הרב שלמה עמר: למה?

הרב הראשי לישראל, הראשון לציון הרב שלמה עמר: באתי בן 14 ממרוקו.

הרב הראשי לישראל, הראשון לציון הרב שלמה עמר: כבר למדתי שם בישיבה, ולמדתי שם כל היום תורה.

הרב הראשי לישראל, הראשון לציון הרב שלמה עמר: באתי לכאן, ולמדתי ב"תפארת ציון" – ישיבתו של ה"חזון-איש".

הרב הראשי לישראל, הראשון לציון הרב שלמה עמר: זה מעבר מן הקצה אל הקצה: השפה אחרת והדרך אחרת.

הרב הראשי לישראל, הראשון לציון הרב שלמה עמר: ללמוד אצל ר' משה דויטש, ואצל ר' שרגא פייבל שטרנברג, תלמידו המובהק של ה"חזון-איש" – בחור ישיבה ממרוקו.

הרב הראשי לישראל, הראשון לציון הרב שלמה עמר: כולם יודעים שאני תלמידו של מורי ורבי יעקב ניסן רוזנטל – אני לא מתבייש בכך, ולא מרגיש.

הרב הראשי לישראל, הראשון לציון הרב שלמה עמר: מרגיש אותו הדבר.

הרב הראשי לישראל, הראשון לציון הרב שלמה עמר: אבל יחד עם זאת, תמיד שמרתי על הדרך, המנהג והביטוי.

הרב הראשי לישראל, הראשון לציון הרב שלמה עמר: מעולם לא שיניתי כחוט השערה, גם כשהייתי אחד בין מאות.

הרב הראשי לישראל, הראשון לציון הרב שלמה עמר: אין לי את הרדיפה הזאת – את זה אני בא לומר; אני חלק בזה, וחי את זה טוב עם כולם.

הרב הראשי לישראל, הראשון לציון הרב שלמה עמר: עם כל זאת, אני מרגיש שהערבוב הזה טרם הושלם וטרם הוכן כך שנוכל לברך על המוגמר.

הרב הראשי לישראל, הראשון לציון הרב שלמה עמר: אנחנו מצפים לכך.

הרב הראשי לישראל, הראשון לציון הרב שלמה עמר: אנחנו מתפללים לכך, משתדלים בזאת, ועושים מאמצים.

הרב הראשי לישראל, הראשון לציון הרב שלמה עמר: אם נשב להתווכח עכשיו, אחד יגיד: החרדים אשמים.

הרב הראשי לישראל, הראשון לציון הרב שלמה עמר: השני יגיד: לא, המפד"ל.

הרב הראשי לישראל, הראשון לציון הרב שלמה עמר: השלישי יגיד: החילונים.

הרב הראשי לישראל, הראשון לציון הרב שלמה עמר: הרביעי יגיד: שינוי.

הרב הראשי לישראל, הראשון לציון הרב שלמה עמר: המציאות היא שטרם באנו אל המנוחה ואל הנחלה בנקודה הזאת.

הרב הראשי לישראל, הראשון לציון הרב שלמה עמר: עדיין יגענו, ולא הונח לנו.

הרב הראשי לישראל, הראשון לציון הרב שלמה עמר: אבל זה יבוא, בעזרת השם.

הרב הראשי לישראל, הראשון לציון הרב שלמה עמר: בינתיים עוד לא בא.

הרב הראשי לישראל, הראשון לציון הרב שלמה עמר: זה צריך זמן.

הרב הראשי לישראל, הראשון לציון הרב שלמה עמר: דווקא בגלל שזה אחרי אלפיים שנות גלות, זה לא יכול לעבור ב-50 שנה.

הרב הראשי לישראל, הראשון לציון הרב שלמה עמר: זה לא עובר ב-50 שנה.

הרב הראשי לישראל, הראשון לציון הרב שלמה עמר: גם 50 השנים הם לא 50 שנים, כי בכל שנה-שנתיים באה עוד קבוצה – פעם מכאן ופעם מכאן – ושוב מתעורר הענין.

הרב הראשי לישראל, הראשון לציון הרב שלמה עמר: אני לא בא לנתח את כל ההיסטוריה שלנו.

הרב הראשי לישראל, הראשון לציון הרב שלמה עמר: אבל נוסף לכל זה, יש תואר שאני הקטן נושא, שקיים קרוב ל-400 שנה – תואר הראשון לציון – עם אותה הגלימה ואותו התרבוש.

הרב הראשי לישראל, הראשון לציון הרב שלמה עמר: לבשו אותו קודמיי עשרות רבות של גדולי חכמי ישראל.

הרב הראשי לישראל, הראשון לציון הרב שלמה עמר: ספרדים, למשל – לא בניו יורק, לא בבואנוס איירס, לא במונטריאול, לא בטורונטו, לא בצרפת, לא בקהילה הקטנה בספרד, לא בפנמה, ולא בכל מקום – לא יוותרו על התפקיד בן 400 השנה של הראשון לציון.

הרב הראשי לישראל, הראשון לציון הרב שלמה עמר: זה כבר מכניס אותנו – או שנצטרך למנות כל הזמן רב ספרדי, וזה במילא יקים זעקה צודקת.

הרב הראשי לישראל, הראשון לציון הרב שלמה עמר: זאת איננה דרך; או שימחקו את זה, ואז יעשו את זה פרטי בהחלט.

הרב הראשי לישראל, הראשון לציון הרב שלמה עמר: כאן אין ויכוח – לא צריך את כל ההוכחות, גם כלפי הדברים שטען הרב מלכיאור.

הרב הראשי לישראל, הראשון לציון הרב שלמה עמר: כאן ברור שלא יוותרו.

הרב הראשי לישראל, הראשון לציון הרב שלמה עמר: אין מי שיעלה בדעתו אחרת.

הרב הראשי לישראל, הראשון לציון הרב שלמה עמר: אני יכול להביא דוגמאות למציאות, אבל לא--

משה גפני: או שיחליטו שייבחר רק רב ספרדי.

הרב הראשי לישראל, הראשון לציון הרב שלמה עמר: ואז?

הרב הראשי לישראל, הראשון לציון הרב שלמה עמר: אחת יותר גרועה מהשניה.

הרב הראשי לישראל, הראשון לציון הרב שלמה עמר: זה מה שרציתי לומר.

הרב הראשי לישראל, הראשון לציון הרב שלמה עמר: עדיין לא באנו אל המנוחה ואל הנחלה.

הרב הראשי לישראל, הראשון לציון הרב שלמה עמר: אלא מה?

הרב הראשי לישראל, הראשון לציון הרב שלמה עמר: במחילה מכבודכם, המציעים, אני לא יודע אם שמתם לב אבל אתם מערבבים כמה טעמים.

הרב הראשי לישראל, הראשון לציון הרב שלמה עמר: אולי כל אחד מהם הוא טוב, אבל יש כאן

הרב הראשי לישראל, הראשון לציון הרב שלמה עמר: כמה טעמים להצעות שלכם: חלק תקציבי, חלק כדי לאחד, חלק כדי לייעל את בית הדין – כל אחד הוא ענין בפני עצמו.

הרב הראשי לישראל, הראשון לציון הרב שלמה עמר: אני רוצה לתת שימת לב לחלק אותו ראיתי שמחשיבים מאוד: לבתי הדין ראוי ומגיע ראש ומנהיג.

הרב הראשי לישראל, הראשון לציון הרב שלמה עמר: אני מתפלא קצת על פרופ' ברימר, שמצוי יודע היטב את הנעשה בבתי הדין, שאמר: איך אפשר לבוא פעם בשבוע ולנהל את בתי הדין.

הרב הראשי לישראל, הראשון לציון הרב שלמה עמר: כאילו שמהביאה הזאת שבא הנשיא לדון פעם בשבוע, משם הוא מנהל את בתי הדין.

דב פרימר: לא – לא לכך התכוונתי.

הרב הראשי לישראל, הראשון לציון הרב שלמה עמר: אבל כך אמרת – אני לא יודע למה התכוונת.

הרב הראשי לישראל, הראשון לציון הרב שלמה עמר: אני לא בבחינת נביא, אלא בבחינת מה ששומע.

הרב הראשי לישראל, הראשון לציון הרב שלמה עמר: כך אמרת – אלו היו המילים.

הרב הראשי לישראל, הראשון לציון הרב שלמה עמר: אבל לא נורא, אני רק בא להסביר: הניהול הוא לא מכך, ולא אאריך.

הרב הראשי לישראל, הראשון לציון הרב שלמה עמר: אמר הרב הראשי שנעשו דברים.

הרב הראשי לישראל, הראשון לציון הרב שלמה עמר: מאז שאני בתפקיד, כבר נעשתה תוספת בתקנות הדיון – היום הן במקרה הנחיות של נשיא בית הדין הגדול – מה שלא נעשה במשך המון שנים, גם בכמות וגם באיכות.

הרב הראשי לישראל, הראשון לציון הרב שלמה עמר: עוד מעט הן יתפרסמו וייכנסו לתקנות הדיון.

הרב הראשי לישראל, הראשון לציון הרב שלמה עמר: אני רוצה להסביר איך הדברים נעשו: שום דבר לא עשיתי לבד.

הרב הראשי לישראל, הראשון לציון הרב שלמה עמר: מעולם לא אמרתי קבלו דעתי.

הרב הראשי לישראל, הראשון לציון הרב שלמה עמר: כל דבר נעשה בהתייעצות עם זקני הדיינים, בהתייעצות עם ועד הדיינים שנבחר על ידי כולם, בהתייעצות – לגבי חלק מהדברים – עם חכמי מועצת הרבנות הראשית, וחלק לא מבוטל יצא מישיבה עם ועד עורכי הדין וועד הטוענים הרבניים – ועדות שונות שישבו איתנו.

הרב הראשי לישראל, הראשון לציון הרב שלמה עמר: כל דבר שראינו לנכון אימצנו, מצאנו את הנוסחה כיצד לעשות אותו, ואנחנו עושים אותו.

הרב הראשי לישראל, הראשון לציון הרב שלמה עמר: אני רב ראשי, ואני מופיע יום יום בעשרות מקומות.

הרב הראשי לישראל, הראשון לציון הרב שלמה עמר: דיברנו על ליסבון – השבוע, מאז שהייתי בארץ, יצאנו מכאן ביום ראשון שעבר בשעה שמונה לקרית שמונה.

הרב הראשי לישראל, הראשון לציון הרב שלמה עמר: הייתי שם בשני מקומות.

הרב הראשי לישראל, הראשון לציון הרב שלמה עמר: משם לנתניה – לבית החולים "לניאדו", עם כל הרופאים והאחיות.

הרב הראשי לישראל, הראשון לציון הרב שלמה עמר: משם היו שלוש חתונות בבני ברק.

הרב הראשי לישראל, הראשון לציון הרב שלמה עמר: לאחר מכן בתל אביב, פתח תקוה, ראש העין, ושוב פתח תקוה.

הרב הראשי לישראל, הראשון לציון הרב שלמה עמר: זה היה ביום אחד, ויש ימים עמוסים עוד יותר.

הרב הראשי לישראל, הראשון לציון הרב שלמה עמר: יום אחד היינו באשקלון – לפחות פעם בחודש אני נמצא במשך יום או יממה שלמה בעיר אחת, וכבר הקפנו הרבה מערי הארץ - - -.

הרב הראשי לישראל, הראשון לציון הרב שלמה עמר: כל זאת זאת איננה הבעיה.

הרב הראשי לישראל, הראשון לציון הרב שלמה עמר: מה שנעשה או לא נעשה אצל חלק מהנשיאים – ודי במילים אלו – תלוי באישיותם.

הרב הראשי לישראל, הראשון לציון הרב שלמה עמר: אני צמחתי וגדלתי בין כותלי בית הדין, וזה העיקר.

הרב הראשי לישראל, הראשון לציון הרב שלמה עמר: את זה כן הצענו: שבכל הערים – נדמה לי שהכנסנו זאת בחוק הדיינים; אינני זוכר אבל זוהי ההצעה – לא יהיה מצב שבו ימונה אב"ד או נשיא בית הדין שאיננו דיין, גם אם הוא כיהן כרב ראשי בחיפה, בתל אביב או בירושלים.

הרב הראשי לישראל, הראשון לציון הרב שלמה עמר: כאן צריך למצוא את התיקון – ולא בפיצול או בביטול, כי זה לא מעלה ולא מוריד.

הרב הראשי לישראל, הראשון לציון הרב שלמה עמר: אם האדם הוא מומחה בתחום, ואכפת לו מהתחום הזה, הוא יעשה את הכל.

הרב הראשי לישראל, הראשון לציון הרב שלמה עמר: אני רוצה לומר לך שפעם בשבוע לפחות – הרבה פעמים יש פעמיים בשבוע – מתקיימת ישיבה שנמשכת שלוש-ארבע שעות רצופות אתי, עם מנהל בתי הדין ועם יועץ בתי הדין.

הרב הראשי לישראל, הראשון לציון הרב שלמה עמר: הדיינים מעידים שוועד הדיינים מעולם לא ישבו בישיבות כסדר – אחת אחרי השניה – עם נשיא בית הדין.

הרב הראשי לישראל, הראשון לציון הרב שלמה עמר: ישיבות שלמות עד חצי הלילה, ודנים.

הרב הראשי לישראל, הראשון לציון הרב שלמה עמר: עשינו עכשיו תקנה גם על דיינים שבחוץ לארץ.

הרב הראשי לישראל, הראשון לציון הרב שלמה עמר: תגידו: מה אני יכול להגיד להם?

הרב הראשי לישראל, הראשון לציון הרב שלמה עמר: אני לא יכול להגיד להם כלום.

הרב הראשי לישראל, הראשון לציון הרב שלמה עמר: אבל אמרנו: אנחנו לא נכיר בעבודות הנעשות שם אם הם לא יהיו מוסמכים, כי באחרונה יש קצת התרופפות ב--

משה גפני: מה כבוד הרב עושה עם דיין שלא עושה את עבודתו?

הרב הראשי לישראל, הראשון לציון הרב שלמה עמר: במחילה, עוד דקה בבקשה.

הרב הראשי לישראל, הראשון לציון הרב שלמה עמר: גם בתחום הפסיקה, כל החששות של הממזרים, כל העגונות – מאז שאני בתפקיד כבר התרתי 4 עגונות קשות של העולם התחתון.

הרב הראשי לישראל, הראשון לציון הרב שלמה עמר: לא עגונות שמכריזים – אתה יודע את ההבדל; מדובר בעגונות שבעליהן חוסלו, והמשטרה מרימה ידיים, כדרכם של אנשי העולם התחתון.

הרב הראשי לישראל, הראשון לציון הרב שלמה עמר: לכתוב פסק על עגונה, מה צריך להקיף – אני עובד יומם ולילה.

הרב הראשי לישראל, הראשון לציון הרב שלמה עמר: בחודש האחרון נכתבו 4 פסקים על ידי.

הרב הראשי לישראל, הראשון לציון הרב שלמה עמר: עכשיו בנסיעה הזאת, בדרך, ישנו פסק נוסף בעניין גירות יסודי ביותר שעומק להסתיים.

הרב הראשי לישראל, הראשון לציון הרב שלמה עמר: את זה עשיתי בנסיעה הזאת – במטוסים - - - העבודה נעשית במלוא הכוח.

הרב הראשי לישראל, הראשון לציון הרב שלמה עמר: לא זאת הבעיה, וזה מה שאמרתי קודם.

הרב הראשי לישראל, הראשון לציון הרב שלמה עמר: היו טענות על איחורים – זאת עובדה.

הרב הראשי לישראל, הראשון לציון הרב שלמה עמר: לא כולם, חלילה.

הרב הראשי לישראל, הראשון לציון הרב שלמה עמר: מיעוטא במיעוטא.

הרב הראשי לישראל, הראשון לציון הרב שלמה עמר: אבל יש טענות, ואנחנו לא רוצים.

הרב הראשי לישראל, הראשון לציון הרב שלמה עמר: אנחנו מקבלים ביקורת.

הרב הראשי לישראל, הראשון לציון הרב שלמה עמר: אספתי את ועד הדיינים – כי דבר כזה אני לא יכול לעשות לבד; אני יכול לקומם עליי.

הרב הראשי לישראל, הראשון לציון הרב שלמה עמר: דיינים זה חומר לא פשוט – אנשים נכבדים ומלומדים, וכל אחד בעל דעה.

משה גפני: אבל מה שברק עושה הוא קורא לשופט שסרח, ואומר לו: לך לבד הביתה, אחרת נצטרך להדיח אותך.

משה גפני: הוא עושה את זה בשקט – הוא מגן עליו בחוץ, אבל בשקט הוא קורא לו בארבע עינים.

הרב הראשי לישראל, הראשון לציון הרב שלמה עמר: אני אומר לכם בפירוש את מה שאנחנו עושים – דרך שלא נעשתה עד היום.

הרב הראשי לישראל, הראשון לציון הרב שלמה עמר: אנחנו מקבלים דיווח מלא.

הרב הראשי לישראל, הראשון לציון הרב שלמה עמר: המאחרים או הקדימים לצאת קיבלו ממני מכתב ראשון.

הרב הראשי לישראל, הראשון לציון הרב שלמה עמר: עבר חודש-חודש וחצי, בדקנו שוב את עצמנו, ומצאנו שחלק תיקן וחלק עדיין לא תיקן – קיבלו מכתב שני.

הרב הראשי לישראל, הראשון לציון הרב שלמה עמר: אחר כך בא שימוע.

הרב הראשי לישראל, הראשון לציון הרב שלמה עמר: כבר היה שימוע - - - אני לא עושה את השימוע לבד – שלא תחשבו שאנחנו באים לכאן למרוח.

הרב הראשי לישראל, הראשון לציון הרב שלמה עמר: יושב אתי גם היועץ המשפטי, והוא כותב כל מילה – כפי שנכתב כאן בפרוטוקול.

הרב הראשי לישראל, הראשון לציון הרב שלמה עמר: אני רוצה לומר לכם שאין לי ספק בכך שכבר נעשה תיקון גדול, וזאת עוד לפני שנעשו הדברים שכבודו אומר.

הרב הראשי לישראל, הראשון לציון הרב שלמה עמר: זה עשה רעש והד – הם רואים שזה רציני, ואין מכך חזרה.

הרב הראשי לישראל, הראשון לציון הרב שלמה עמר: הדברים הם בכל הרצינות, אין מה לעשות.

הרב הראשי לישראל, הראשון לציון הרב שלמה עמר: חייבים לפעול, ואנחנו פועלים.

הרב הראשי לישראל, הראשון לציון הרב שלמה עמר: דבר נוסף שרצינו להזכיר מלבד מערך הגיור – המלחמה ותקנות הדיון לגיור שעשינו: חלק מהאנשים עשו עכשיו סרט – "מקודשת".

הרב הראשי לישראל, הראשון לציון הרב שלמה עמר: מיד הזמנתי לראות אותו – ישבתי עם מנהל בתי הדין, היועץ המשפטי, וישב אתנו הרב שרמן מבכירי הדיינים.

הרב הראשי לישראל, הראשון לציון הרב שלמה עמר: אמנם לא ראינו את כולו, אבל את כל מה שיוצרי הסרט אמרו שהוא העיקר.

אופיר פינס-פז: ראינו אותו גם בכנסת.

הרב הראשי לישראל, הראשון לציון הרב שלמה עמר: אני רוצה לומר לכם: בדקנו מיד לאחר מכן, ויש הרבה אי דיוקים.

הרב הראשי לישראל, הראשון לציון הרב שלמה עמר: למשל: הם אומרים "חמש שנים לא קיבלה עדיין גט", ומתברר שזה שנה ושמונה חודשים.

הרב הראשי לישראל, הראשון לציון הרב שלמה עמר: נו, זה לא הבדל גדול, נכון?

הרב הראשי לישראל, הראשון לציון הרב שלמה עמר: אני לא זוכר פרטים, אבל הכל כתוב.

משה גפני: המקרים מטופלים?

הרב הראשי לישראל, הראשון לציון הרב שלמה עמר: יש גם עיוותים, אבל יש גם דברים נכונים.

הרב הראשי לישראל, הראשון לציון הרב שלמה עמר: אנחנו לא מתעלמים מהדברים הנכונים, וכבר הקמתי ועדה של שלושת בכירי הדיינים בארץ, בעלי פעולה שיכולים לפעול – הרב דייכובסקי, הרב שרמן והרב נסים בן שמעון רבה של תל אביב – ואמרנו להם שיסיקו מסקנות.

הרב הראשי לישראל, הראשון לציון הרב שלמה עמר: אגב, שיהיה ברור: כל הסרט מתייחס לשני הרכבים.

הרב הראשי לישראל, הראשון לציון הרב שלמה עמר: גם מצד התלונות של הנציבה, בן דהן עשה את החישוב לפיו 90%-95% מהתלונות נוגעות לאותם שני הרכבים.

הרב הראשי לישראל, הראשון לציון הרב שלמה עמר: רק שיהיה ברור שזה לא בכל הארץ, חלילה.

הרב הראשי לישראל, הראשון לציון הרב שלמה עמר: אבל גם על כך הקמנו ועדה רצינית ביותר.

אופיר פינס-פז: אנחנו מבקשים מחילה – חבר הכנסת מלכיאור ואנוכי.

אופיר פינס-פז: הודעתי בפתח הישיבה--

יורי שטרן: כן, זה נכון.

הרב הראשי לישראל, הראשון לציון הרב שלמה עמר: לחיים טובים.

הרב הראשי לישראל, הראשון לציון הרב שלמה עמר: שתהיה לכם כתיבה טובה וחתימה טובה.

הרב הראשי לישראל, הראשון לציון הרב שלמה עמר: סליחה מכבודכם על כך שנכנסתי קצת לפרטים--

דב פרימר: חשוב מאוד.

משה גפני: אבל זה מעניין.

הרב הראשי לישראל, הראשון לציון הרב שלמה עמר: זה מעניין, אבל רציתי להראות יותר מכך: לא הנחש ממית ולא הנחש מחיה.

הרב הראשי לישראל, הראשון לציון הרב שלמה עמר: לא התפקיד הכפול ולא חסרון התפקיד הוא שיעשה, אלא האיש.

הרב הראשי לישראל, הראשון לציון הרב שלמה עמר: כפי שאמר הרב, אנחנו עובדים בהרמוניה, בכבוד ובידידות.

הרב הראשי לישראל, הראשון לציון הרב שלמה עמר: הוא עושה את תפקידו, אני עושה את תפקידי, ואנחנו משתדלים להופיע בכל מקום ולהביא - - - .

הרב הראשי לישראל, הראשון לציון הרב שלמה עמר: לא זאת הבעיה.

הרב הראשי לישראל, הראשון לציון הרב שלמה עמר: אנשים אוהבים דברים יפים ודברים חדשים.

הרב הראשי לישראל, הראשון לציון הרב שלמה עמר: שאלו פעם פילוסוף צרפתי מה דעתו על המודה.

הרב הראשי לישראל, הראשון לציון הרב שלמה עמר: הוא אמר: אני לא מבין בזה, אם זה היה כל כך טוב, לא היו מחליפים את זה כל יום.

הרב הראשי לישראל, הראשון לציון הרב שלמה עמר: אני אומר גם כאן: לא צריך לחפש חדשות.

הרב הראשי לישראל, הראשון לציון הרב שלמה עמר: אגב, כשבא סילבן שלום לכאן ודיבר על שלוש שנים, אמרתי: מצדי, תעשה גם תוך שנה.

הרב הראשי לישראל, הראשון לציון הרב שלמה עמר: אני אומר לכם את האמת:

הרב הראשי לישראל, הראשון לציון הרב שלמה עמר: אני מחכה להיות אחרי זה.

הרב הראשי לישראל, הראשון לציון הרב שלמה עמר: לא מפני שאני לא אוהב את התפקיד – אני מאוד אוהב.

הרב הראשי לישראל, הראשון לציון הרב שלמה עמר: אבל אני אוהב יותר מכך ללמוד, ואני כמעט לא לומד במצב של התפקיד הזה, וזה מפריע לי.

הרב הראשי לישראל, הראשון לציון הרב שלמה עמר: כך שזה לא באמת אישי.

הרב הראשי לישראל, הראשון לציון הרב שלמה עמר: את אותם דברים אמרתי גם לרב בקשי, והתווכחתי אתו.

הרב הראשי לישראל, הראשון לציון הרב שלמה עמר: תמחלו לי, את זה כן הייתי רוצה שייכתב בפרוטוקול: דעתו של הרב בקשי בין רבני ישראל ובין דייני ישראל – גם הרבנים הראשיים לדורותיהם, גם רבני הערים הגדולות, גם הדיינים וגם כל מועצות הרבנות; דיברתי וביררנו – הוא חד בדרא.

הרב הראשי לישראל, הראשון לציון הרב שלמה עמר: לפעמים חד בדרא זו מעלה גדולה, אבל לא תמיד.

הרב הראשי לישראל, הראשון לציון הרב שלמה עמר: אני מעריך ומכבד אותו מאוד, ואנחנו בידידות ובאהבה גדולה.

הרב הראשי לישראל, הראשון לציון הרב שלמה עמר: אבל בנושא זה תמיד היתה לנו מחלוקת.

הרב הראשי לישראל, הראשון לציון הרב שלמה עמר: גם בפני הנשיא נחלקנו בכך.

הרב הראשי לישראל, הראשון לציון הרב שלמה עמר: היה איזשהו ארוע מכובד, הוא אמר את דעתו ואני אמרתי את דעתי – עוד כשהוא היה ראשון לציון.

הרב הראשי לישראל, הראשון לציון הרב שלמה עמר: ועדיין אני מכבד אותו מאוד – בדבר הזה אני לא מסכים אתו, כפי שלא הסכמתי אתו גם בענין המועצות הדתיות.

הרב הראשי לישראל, הראשון לציון הרב שלמה עמר: אני חושב שאת ההרס שיצא מהשבר של המועצות הדתיות כולם מכירים היום, וזה מה שהולכים לעשות--

משה גפני: בזה דווקא לא הרב בקשי אשם.

הרב הראשי לישראל, הראשון לציון הרב שלמה עמר: אבל הוא גם צעק על זה.

הרב הראשי לישראל, הראשון לציון הרב שלמה עמר: הוא גם אמר.

משה גפני: כן, אבל--

הרב הראשי לישראל, הראשון לציון הרב שלמה עמר: לא באתי להאשים, אלא לומר את המציאות של הנקודה.

הרב הראשי לישראל, הראשון לציון הרב שלמה עמר: לא התכוונתי להאשים.

משה גפני: אנחנו אשמים.

משה גפני: אנחנו הענשנו את עצמנו.

יורי שטרן: לסיכום, המלצתי: מהנאמר כאן, ישנם דברים שנשמעים לי חזקים יותר בביקורת על הצעות החוק או בהמלצה – ולא נתעסק בכך כעת – וישנם דברים שנשמעים פחות חזקים.

יורי שטרן: עם זאת, נראה לי שזאת איננה שעה מתאימה לרפורמה כזאת, כי בהקשר הנוכחי של כל מיני גזירת שחלות על המבנה הרוחני והדתי במדינת ישראל – שבחלקן מביאות לתוצאות הרסניות לחלוטין – אני חושב שלא נפיק שום דבר טוב מקידום רפורמה נוספת, שנויה במחלוקת.

יורי שטרן: לכן אני מציע להקפיא את זה במידת מה, ולחזור לכך--

אופיר פינס-פז: אדוני היושב ראש, ראשית אני מכבד את דעתך, ודעתך לגיטימית.

אופיר פינס-פז: אני מבקש רק שתביא אותה להכרעה – להצבעה.

אופיר פינס-פז: אני חושב שזאת זכותנו – זה החוק הכי ותיק בכנסת.

אופיר פינס-פז: יכול להיות שיהיה רוב שיפיל את ההצעה, ויכול להיות שלא.

דוד אזולאי: חבר הכנסת פינס, אני חושב שדווקא לאור דבריהם של הרבניים הראשיים--

אופיר פינס-פז: אני מכבד מאוד מאוד את הרבנים הראשיים.

דוד אזולאי: --אני חושב שכדאי להמתין עם זה, כי בסופו של דבר יכולה להיות גם תוצאה--

משה גפני: אתה רוצה לאלץ אותי להצביע נגדך?

משה גפני: תשאיר את זה בינתיים.

אופיר פינס-פז: אני בטוח שברגע ההכרעה לא תוכל להרים אצבע נגדי.

משה גפני: לכן אני מבקש שתמתין עם זה.

משה גפני: דבר איתנו אחרי החגים.

דוד אזולאי: בלאו הכי לא מדובר על הקדנציה הזאת.

דוד אזולאי: אז מה זה משנה--

משה גפני: חכה, הוא עומד לחזור בתשובה ביום הדין – דבר אתו אחרי החגים.

הרב הראשי לישראל, הראשון לציון הרב שלמה עמר: אנחנו מסיימים בברכת כתיבה וחתימה טובה לכם ולכל בית ישראל.

יורי שטרן: שנה טובה, תודה לכולם.

יורי שטרן: הישיבה נעולה.